text:
विचार
– प्रवीण नारायण चौधरी
स्वर्णलता दीदीक समाद
आइ मैसेन्जर चेक करबाक क्रम मे भोरे-भोर जे सन्देश देखलहुँ ताहि पर केन्द्रित छी। स्वर्णलता दीदी लिखली अछि, “आइ लव-अरेंज विवाह बहुत भय रहल अछि अहि के परिप्रेक्ष्य में किछु विचार दियौ और झुठे लोक दहेज के रोना क रहल छैथ ई कोना अहि लोक और परलोक लेल गलत अछि कृपा क विवेचना समय समय पर करू।”
सही बात छैक जे लव मैरिज के मात्रा बढि रहल छैक, कारणः
१. विवाह करबाक न्यूनतम उम्र सीमा मे बदलाव – पहिने जेना रजस्वला धर्मक प्राप्ति उपरान्त कोनो कन्याक विवाहक उमेर शुरू भ’ गेल से सोच रखनिहार अथवा १३ वर्ष सँ १८ वर्ष या फेर अधिकतम २० सँ २२ वर्ष धरिक अवस्था मे विवाह (कन्यादान) करबाक एकटा पूर्वक स्थिति जे होइत छल ताहि मे परिवर्तन अबैत आब न्यूनतम २० सँ ३० वर्ष धरिक उम्र सीमा मे लोक कन्यादान करबाक सोच रखैत अछि। आर तहिना वरक उमेर २५ सँ ३५ वर्ष एखन चलि रहल अछि। कारण उचित शिक्षा आ स्वाबलम्बनक सिद्धान्त सँ आजुक लोक नैतिक बंधन मे पड़ल अछि, जे एहि सँ इतर अछि ओकरा ओतय आइयो विवाहक उमेर पूर्वहि जेकाँ छैक। यैह मैच्योर्ड एज के कारण कन्या या वर अपन मर्जी (विचार) सेहो अपनहि विवाह मे अभिभावक संग साझा करैत छथि, आर एहि तरहें लव या अरेन्ज मैरिज होइत देखल जा रहल अछि।
२. वर्तमान समय मे सामाजिक अथवा पारिवारिक अंकुश (स्वच्छन्द विचरण पर नियंत्रण) पहिने सँ बहुत घटि गेलैक अछि, तेकर बहुत रास कारण सब छैक… उच्च शिक्षा दिश बेटा-बेटी केँ अग्रसर करब, घर-परिवार सँ दूर स्वतंत्र जिनगी जियब, फिल्म आ पोर्न सामग्री सब सँ रुबरू होयब… आदि। पहिने जेना १८-२० वर्ष धरिक युवा मे परिपक्वता के कमी रहैत छलैक से एखन स्थिति दोसर छैक। आर त आर, लोक अपन जीवनक महत्वपूर्ण निर्णय लेल जे अभिभावक पर निर्भर करैत छल ताहि मे सेहो बड पैघ कमी एलैक एना हमरा लागि रहल अछि… तखन त स्वतंत्र निर्णय मे लव मैरिज स्वाभाविके बढ़बे करतैक, भले एकर दुष्परिणाम बाद मे जे झेलय पड़य, लेकिन लव मैरिज करय मे सच्चे बहुतो व्यक्ति आ परिवार आगू बढि रहल अछि।
३. ‘झूठे लोक दहेजक रोना रो रहल छथि’ - एहि पंक्ति मे झूठे शब्द ओहिना नहि एलय। दहेज कुप्रथा बनिकय जखन कोखिये मे बेटीक भ्रूण केँ हत्या कय देबाक परिपाटी चलि पड़लैक त फेर ई झूठ केना भ’ सकैत छैक? पहिने लोक के दर्जन-दर्जन भरि सन्तान होइक आ लोक शान सँ जीवन जियैत छल, आब? आब त सन्तानोत्पत्ति मे सेहो सन्तानक संख्या सीमित करबाक अवस्था आबि गेलय आ ताहि मे अर्थ व्यवस्थापन सँ जीवन व्यवस्थापनक बात केँ कियो नकारि नहि सकैत छी। पहिने लोक अभाव मे सेहो माँड़-भात खा कय जीवन जी लैत छल, आब ई सब सम्भव नहि छैक। दहेज के लोभ लोक-समाज मे हावी भेलैक आ तेकर असर सँ हमरा लोकनि त्राहि-त्राहि कय रहल छी। एहि लेल त हल्ला हेबाके चाही। लोभी आ दुष्ट लोक द्वारा एहि प्रथा केँ कूप्रथा बना देल गेल, अन्यथा स्वेच्छा सँ अपन सामर्थ्य मुताबिक दुइ परिवार विवाह जेहेन सौहार्द्रता केँ बढावा दैत छल, दैत अछि, दैत रहत, एहि मे दहेजक सवाल कतहु उठिते नहि छैक।
४. जे धन स्वेच्छानुसार अपन सामर्थ्य मुताबिक वर एवं कन्याक विवाह पर दुनू पक्ष खर्च करैत छथि, भले ओहि मे करोड़ों के दहेज लेन-देन कयलनि, से वास्तव मे दहेज नहि कहाइत अछि आ समाजक आन लोक केँ ई अधिकार नहि छैक जे ओकरा दहेज कहिकय हिकारत भरल दृष्टि सँ देखय अथवा ओकरा अपना लेल सेहो बाध्यकारी व्यवहार रूप मे लियए। ई स्पष्ट बुझबाक चाही जे विवाह सदिखन दुइ परिवार के योग्य वर व योग्य कन्या बीच भेलैक, हुनका सब केँ अपना मे जतेक जुड़लनि ताहि अनुसारे सब किछु कयलनि, लेलखिन-देलखिन। मुदा, जखन यैह विवाह करयवला परिवार प्रदर्शनकारी रवैया मे ई लेन-देन कयलक त फेर ई पापपूर्ण दहेज के श्रेणी मे आबि गेलैक। एतय सँ वैह लेल-देल वस्तु अनिष्टकारी आ समाज केँ सेहो गलत रास्ता पर चलबयवला बनि गेल। ई गलत प्रारब्ध उत्पन्न करत। एकर अनिष्टकारी परिणाम भोगहे टा पड़त, कर्त्तापुरुष केँ आ जे एहि सँ प्रभावित भ’ अपनो बेटा-बेटीक विवाह मे एहि तरहक देखबयवला प्रवृत्ति मे दहेजक लेन-देन करैत छथि हुनका सब केँ एकर खराब फल भोगहे टा पड़तनि, से अहु लोक मे आ परलोको मे।
५. अपन मिथिला मे बेटाक विवाह मे मांगिकय दहेज लेनाय माने बेटा केँ बेचनाय कहल जाइत छैक। कीनयवला त बाजार मे कतेको मालदार पार्टी अछिये। जँ कीनयवला नहि रहैत त बेटबेचुवा सब बेटा केँ कतय बेचितथि? लेकिन से त छैक नहि… एतय त बेटी केँ उच्चशिक्षा आ स्वाबलम्बन सँ वंचित कइयो केँ लोक दहेज मोट गानत आ सरकारी दूल्हा सँ लैत प्राइवेट मे लाखों टका के पैकेज कमेनिहार दूल्हा करबाक लेल मोटगर-डटगर माल खर्चा कय केँ अपन बेटी लेल बेमिशाल दूल्हा आनय लेल बेहाल अछि। बाजार मे जखनहि कीनयवला लोक तैयार त बिकायवला त आर बेसी लोभी… ओ त आर बिकाय लेल तैयार हेब्बे करत। यैह कीनब आ बेचब वला दुर्गुण के कारण दहेज प्रथा एहि तरहें हावी भ’ गेल समाज मे। जखन कि बेटाक बेचनिहार जँ ओहि बेटा सँ मुखाग्नि लैत छथि त हुनका पैठ नहि भेटतनि, ओ नर्कक भोग करता, से शास्त्र आ लोकविधान मे प्रचलित बात अछि। मुदा छोड़ू… के देखैत छैक मरबाक बाद कि होयत… एखन ई पाप करय लेल लाखों लोक उद्यत रहैत अछि। हम त कहब जे नीक सँ देखू एहि बेटबेचुवा परिवार केँ या बेटकीनुवा परिवार केँ… एकोटा प्रखर सन्तान तक पैदा नहि कय सकैत अछि एहेन दम्पत्ति। आब बताउ? एहि लोक मे सेहो ओकरा कि फायदा भेलैक? परलोक मे सेहो नुक्सान, एहि लोक मे सेहो नुक्सान। हमर विवेचना यैह कहैत अछि। बाकी, जेकर जे मर्जी से करय, सैह करैत अछि। हमर सभक काज छी स्वयं केँ पाप सँ बचाकय मोक्षगामी बनेबाक, से बनय जाय। दैट्स अल!!


c: text/html

text: पटना। छात्र क तर्ज पर आब विकास मित्र कए सेहो साइकिल देल जाएत। मगध, पटना आ सारण प्रमंडल स आयल महादलित विकास मित्र क जागरुकता सम्मेलन मे एकर घोषणा मुख्यमंत्री नीतीश कुमार केलथि। मुख्यमंत्री विकास मित्र कए सरकार, महादलित मिशन आ आम लोक क बीच क सेतु आ सामाजिक परिवर्तन क वाहक बतौलथि। ओ कहला जे सरकारी योजना कए आम लोक तक पहुंचेबा मे विकास मित्र क अहम भूमिका अछि। हिनका कोनो परेशानी नहि हुए, एकरा लेल सरकार हिनका सब कए साइकिल देबाक निर्णय लेलक अछि। विकास मित्र अपन काज मे कोनो कोताही नहि बरतथि, हमर बस एतबा अपील अछि। सरकार हर संभव सहयोग करबा लेल तैयार अछि। ओ कहला जे महादलित विकास मित्र कए काजक प्रशिक्षण देल जाएत।

robotstxt: allowed

filter: keep


text:
पटना । बिहार विधानसभा मे विरोधी दल क नेता अब्दुल बारी सिद्दीकी चारि हजार करोड़ क कथित बिजली घोटालाक सीबीआई जांच क मांग केलथि अछि। सिद्दीकी पटना आओर ओकर आसपास कईटा औद्योगिक प्रतिष्ठान द्वारा पैघ पैमाना पर बिजली चोरी क मामले मे बिजली बोर्ड क तत्कालीन अध्यक्ष स्वपन मुखर्जी आ बोर्ड क किछु अभियंता क संलिप्तता क आरोप लगेलथि अछि।
विरोधी दल नेता कहला जे एहि मामला क पर्दाफाश करनिहार विद्युत निगरानी क तत्कालीन एडीजी आनंद शंकर कए पद स हटा देल गेल। हुनकर जगह पर मनोज नाथ कए आनल गेल जे सबटा आरोपितक खिलाफ निगरानी थाना मे मुकदमा दर्ज करेलथि त हुनको बाहर क रास्ता देखा देल गेल। एहि पूरा मामला मे अब्दुल बारी सिद्दीकी मुख्यमंत्री नीतीश कुमार कए पत्र लिखकए सीबीआई जांच क मांग केलथि अछि।
की अछि मामला: पटना क लग पास स्थित दादी जी स्टील लिमिटेड मे 6 मई 2008 कए निगरानी परिषद विद्युत कोषांग क दिस स कैल गेल छापेमारी क हवाला दैत नेता प्रतिपक्ष कहला जे ओहि छापेमारी मे बिजली चोरी क पैघ मामला पकडल गेल छल आ जब्त मीटर कए भोपाल मे भेल जांच मे 13 बेर छेड़छाड़ क गप सामने आयल छल। एकर बाद दादी जी स्टील लिमिटेड क विरुद्ध 16 सितंबर कए कांड संख्या 69/2008 क तहत विद्युत अधिनियम क धारा 135, 138 आ दोसर संबंधित धारा मे मुकदमा दर्ज कैल गेल।
पत्र मे कहल गेल जे 6 मई कए छापेमारी भेलाक बाद बिजली बोर्ड 2 जून कए विद्युत संहिता क अध्याय 11.4 क तहत स्वैच्छिक घोषणा क योजना शुरू करि देलक। एहि योजना क तहत कोई उपभोक्ता यदि स्वेच्छा स मीटर या ओकर सील मे छेड़छाड़ क संबंध मे घोषणा करैत अछि त ओकरा विरुद्ध मुकदमा दर्ज नहि कैल जाएत। आओर कोनो दंडात्मक शुल्क सेहो नहि लेल जाएत।
सिद्दीकी कहला जे एहि योजना क जरिए इरादतन कैल गेल बिजली चोरी कए गैर इरादतन आओर स्वैच्छिक घोषणा क मामला बनाकए 20 करोड़ क जुर्माना राशि क बदला मे केवल 1 करोड़ 70 लाख क राशि लकए मामला कए सलटा देल गेल। पत्र मे कहल गेल अछि जे एहि साजिश कए पर्दाफाश करैत विद्युत निगरानी क तत्कालीन एडीजी मनोज नाथ बिजली बोर्ड क तत्कालीन अध्यक्ष क विरुद्ध जखन निगरानी थाना मे कांड संख्या 34/2009 दर्ज करैत सरकार स अभियोजन क स्वीकृति गंगलाह त हुनका इ नहि भेटल, उल्टे बोर्ड अध्यक्ष कए हाई कोर्ट मे मामला उठेबा लेल पर्याप्त समय द देल गेल। सिद्दीकी एहन 52टा आओर प्रतिष्ठान द्वारा कुल चारि हजार करोड़ क बिजली चोरी क मामला कए रफा-दफा करबाक कथित घोटाला क सीबीआई जांच क मांग केलथि अछि।
अब्दुल बारी सिद्दीकी कहला जे नीतीश सरकार बिजली आपूर्ति मे पक्षपात करि रहल अछि। मुख्यमंत्री क गृह जिला नालंदा, ऊर्जा मंत्री क गृह जिला सुपौल आओर राजधानी पटना मे जतए 16 घंटा स 24 घंटा बिजली उपलब्ध अछि, ओतहि बाकी जिला मे रहनिहार लोक कए एक घंटा ठीक स बिजली नहि भेट रहल अछि। विपक्ष क नेता कहला जे एहि वजह स राज्य क विभिन्न जगह पर लोक क आक्रोश फूट रहल अछि। सिद्दीकी कहला जेनीतीश सरकार क छह माह पूरा भेलाक बाद राजद एहि मामला मे सड़क पर उतरबा लेल तैयार अछि।


text:
रायपुर। वायुसेना मे बिहार क युवा अपन धाक जमा लेलथि अछि। आजादीक बाद एहन पहिल बेर भेल अछि जखन वायुसेना मे बिहारी बोलबाला भ गेल अछि। वायुसेना मे जेबा लेल बिहार क युवा सबस आगू छथि। बिहार क युवा अपना लेल निर्धारित संख्या स बेसी वायुसैनिक क रूप मे चयनित हेबा मे सफल भेलाह अछि। दोसर नंबर पर हरियाणा क युवा छथि, जे जागरूकता क परिचय दैत उम्मीद स बेसी वायुसैनिक बनबा मे कामयाब रहलाह अछि। जखन कि छत्तीसगढी़ युवा सबस पाछु छथि, हुनकर सफलता केवल दो प्रतिशत क आसपास अछि।
एहि गपक जानकारी भारतीय वायुसेना क आफिसर बी प्रजापति, एएस राना, साजेंर्ट मनोज कुमार रायपुर मे कहलथि। वायुसैनिक क भर्ती क सिलसिला मे मुख्यमंत्री डॉ. रमन सिंह क आमंत्रण पर रायपुर पहुचल वायुसेना क अफसर कहला जे बी प्रजापति कहला जे वायुसेना में भर्ती हेबा लेल दूटा वर्ग मे चयन क लेल परीक्षा चारि चरण मे होइत अछि। एक्स गु्रप मे तकनीकि आ वाई गु्रप मे गैरतकनीकि पद क लेल भर्ती परीक्षा होइत अछि। गु्रप ए लेल 50 प्रतिशत अंक क संग बारहवीं क परीक्षा गणित, भौतिकी आ अंग्रेजी विषय क संग उत्तीर्ण होएब आवश्यक अछि। वाई गु्रप मे भर्ती परीक्षा क पात्रता विज्ञान, कला या वाणिज्य संकाय मे निर्धारित अंक हासिल करि उत्तीर्ण होएब आवश्यक अछि।
साजेंर्ट मनोज कुमार कहला जे बिहार क युवा क सफलता एहि मायने मे बेसी महत्वपूर्ण अछि किया कि ओहि ठामक युवा क भारतीय वायुसैनिक क रूप मे चयन क मामला मे सबस पैघ परेशानी अंग्रेजी भाषा कए ल कए छल। चयनकर्ता क मानि त साक्षात्कार मे अंग्रेजी बाजब, बुझब अत्यंत आवश्यक अछि। एकर अभाव मे बिहार सन राज्यक पात्र युवा चयन स वंचित भ जाइत छलाह। आनो भारतीय वायुसेना क अधिकारी इ भरोस देलथि जे ओ दिल्ली जाकए एहि गप कए प्रमुखता स रखताह जे हिन्दी क जानकार युवा कए केवल अंग्रेजी क नाम पर चयन स वंचित नहि कैल जाए।


text: पटना। राज्य मे विगत दस महीना मे पोलियो क कोनो नव मामला सामने नहि आयल अछि। स्वास्थ्य सचिव सह राज्य स्वास्थ्य समिति क कार्यपालक निदेशक संजय कुमार एकरा पोलियो उन्मूलन क दिशा मे कैल गेल प्रयास क नतीजा कहैत अछि। हुनकर मुताबिक एहि कामयाबी कए बरकरार रखबा लेल इंडिया एक्सपर्ट एडवाइजरी ग्रुप क अनुशंसा पर दस अति संवेदनशील प्रखंड मे शोध जारी अछि। बिहार पोलियो क दृष्टि स अति संवेदनशील अछि ताहि लेल सहरसा, दरभंगा, मधेपुरा, पटना, मुजफ्फरपुर, समस्तीपुर आ बेगूसराय क दस अति संवेदनशील प्रखंड मे विशेष जोर देला स इ सफलता हाथ लागल अछि। ओहि ठाम प्रभावशाली वैक्सीन बाईवेलैंट ओपीवी क प्रयोग कैल गेल छल किया कि इ वैक्सीन बच्चा कए पोलियो क पी 1 आ पी 3 दूनू संक्रमण स बचबैत अछि। सहरसा क सलखुआ आ महिषी, दरभंगा क कुशेश्र्वरस्थान पूर्व आ कीरतपुर, मधेपुरा क चौसा आ आलमनगर, पटना क मनेर, मुजफ्फरपुर क मुशहरी, समस्तीपुर क हसनपुर आ बेगूसराय क बलियाअति संवेदनशील प्रखंड मे शोध जारी अछि ताकि इ पता चलि सकए जे उक्त वैक्सीन बच्चा कए आब सेहो उच्च स्तरीयप्रतिरोध क्षमता प्रदान करि रहल अछि या नहि?


text:
उडुपी
उडुपी (औपचारिक रूपसँ उडिपी) जकरा तुलु भाषामे ओडिपु कऽ नाम सँ जानल जाइत अछि, भारतक कर्नाटक राज्यक एक शहर छी । ई उडुपी जिलाक प्रशासनिक मुख्यालय छी । उडुपी कृष्ण मन्दिर, तुलु अष्टमथाक लेल उल्लेखनीय अछि आ एकर नाम लोकप्रिय उडुपी व्यञ्जन पर अछि । ई भगवान परशुराम क्षेत्रक नाम सँ सेहो जानल जाइत अछि, आ कानाकाणा किन्डीक लेल प्रसिद्ध अछि । तीर्थयात्राक केन्द्र, उडुपीकें राजाता पीठ आ शिवली (शिबालेल) कऽ रूपमे जानल जाइत अछि । एकरा मन्दिर शहर सेहो कहल जाइत अछि । मणिपाल उडुपी शहरक भीतर रहल एक इलाका छी । उडुपी शहर औद्योगिक केन्द्र मेङ्गलोर सँ लगभग ६० किलोमिटर उत्तरमे स्थित अछि आ सड़क अनुसार राज्यक राजधानी बेङ्गलोर सँ लगभग ४२२ किलोमिटर उत्तरमे अवस्थित अछि ।


text:
अरियांव (बक्सर)। कोनो पैघ सपना कए साकार करबा लेल ग्रामीण आ किसान एकजुट हुए त देश क केहन तरक्की होएत, एकर बानगी बक्सर जिला क अरियांव गांव मे देखबा मे आबि रहल अछि। एहि ठामक ग्रामीण गाम मे इंजीनियरिंग कॉलेज बनेबा लेल संकल्प लेलथि अछि। एकरा लेल न सिर्फ गामक लोक अपन बेशकीमती बीस एकड़ जमीन दान मे द देलथि अछि, बल्कि चंदा क रूप मे राशि जमा करि कॉलेज लेल भवन क तक निर्माण करा रहल छथि। विद्यादान सोसाइटी क अंतर्गत बनि रहल तकनीकी आ प्रबंधन संस्थान कए राज्य सरकार स अनापत्ति प्रमाणपत्र आ अखिल भारतीय तकनीकी शिक्षा परिषद स मंजूरी भेटि चुकल अछि। एहि वर्ष अगस्त स एहि ठाम चारि ट्रेडो मे शिक्षण कार्य प्रारंभ हेबाकसंभावना अछि। जिला मुख्यालय स तीस किलोमीटर दूर डुमरांव अनुमंडल अंतर्गत अरियांव समेत आसपास क दर्जनभरि गाम क लोक अपन सपना कए पूरा करबा लेल जर-जमीन आ जन सबस सहयोग करि रहल छथि।
एखनधरि कॉलेज भवन क नींव मे लगल भारी-भरकम रकम आ एनओसी क लेल राज्य सरकार कए पैंतीस लाख टका ग्रामीण चंदा क रकम स द चुकथि अछि। ग्रामीण क कहब अछि जे बाहरी गाम मे एहन निवेश नहि करत आ बाहर गेल गामक लोक गाम मे निवेश करबा स कतरन रहल छथि। एहन मे गामक विकास गामक लोक नहि करत त के करत। पिछला माह निर्माण कार्य मे अचानक टकाक जरूरत आबि गेल, जखन कतहु स टकाक जोगाड़ नहि भेल त किसान चतुर्भुज सिंह अपन किसान विकास पत्र कए बीच मे तुड़बाकए टका देलथि।
सोसाइटी क अध्यक्ष आ रक्षा अनुसंधान विकास संस्थान क पूर्व वैज्ञानिक सूर्य कुमार सिंह कहला जे गामक लोकक सहयोग स इंजीनियरिंग कॉलेज आकार ल रहल अछि। जमीन छोडि़कए करीब ग्यारह करोड़ क एहि प्रोजेक्ट मे एखन धरि लगभग डेढ़ करोड़ क राशि जमा भ चुकल अछि। आब सपना कए धरातल पर उतारबा लेल बैंक सेहो मदद क लेल तैयार अछि। प्रथम चरण मे एआईसीटीई स कंप्यूटर साइंस, इलेक्ट्रानिक एण्ड कम्यूनिकेशन, इन्फारमेशन टेक्नोलाजी आ इलेक्ट्रानिक एंड इलेक्ट्रिक ट्रेड मे 60-60 सीट क अनुमति भेटल अछि। एकेडमिक आ प्रशासनिक भवन अप्रैल तक बनि जाएत
बिहारक विकास कए आंकड़ा और सिद्घांतक तर्क स देखनिहार लोक लेल इ एकटा उदाहरण मात्र अछि। एहि ठामक ग्रामीण सिद्ध करि देलथि जे कौटिल्य क देश मे अर्थशास्त्र क नव परिभाषा बनेबाक एखनो क्षमता अछि।


text:
राजेन्द्र प्रसाद
डा. राजेन्द्र प्रसाद (३ दिसम्बर १८८४ - २८ फरवरी १९६३) भारतक प्रथम राष्ट्रपति छलाह।[१]ओ भारतीय स्वाधीनता आन्दोलन केरि प्रमुख नेता सभ मे सँ छलाह, जे भारतीय राष्ट्रीय कांग्रेसक अध्यक्ष केरि रूप मे प्रमुख भूमिका निमाहने छलाह । ओ भारतीय संविधानक निर्माण मे सेहो अपन योगदान देने छलथिन्ह जकर परिणति २६ जनवरी १९५० के भारत एक गणतन्त्र के रूप मे अवस्थापंन भेल छल । राष्ट्रपति होयबाक अतिरिक्त ओ स्वाधीन भारत मे केन्द्रीय मन्त्रीक रूप मे सेहो किछु दिनक लेल काज केने छलाह । संपूर्ण देस मे बड़ लोकप्रिय होयबाक कारण हुनका राजेन्द्र बाबू वा देशरत्न कहि सेहो बजाओल आ,' उद्धृत कयल जाइत छल ।
पूर्वज[सम्पादन करी]
डा. राजेन्द्र प्रसादक पूर्वज लोकनि मूलरूप सँ कुवागाँव, अमोढ़ा (उत्तर प्रदेश) के बासिंदा रहथि । ओ एकटा कायस्थ परिवार सँ छलथिन्ह । किछु कायस्थसमाजिक राजस्व-लेखन(मुनीमी) ओ खरीद-बिक्री के पेशा बना' गुजर करय वाला हिन्दु सवर्ण परिवार ओहि स्थान के छोडि विस्थापित भ' बलिया जा' के बसि गेल छलथि । किछु आन परिवार के बलिया सेहो नहि सोहाओल तें ओ ओही ठाम सँ बिहार राज्यक जिल्ला सारणक एक गाम जीरादेई मे जा'के बसि गेल।
सन्दर्भ सामग्री[सम्पादन करी]
- ↑ The President of India Shri Pranab Mukherjee. Presidentofindia.nic.in. Retrieved on 12 December 2013.
बाह्य संयोजन[सम्पादन करी]
- भारत केरि पूर्व राष्ट्रपति: राजेन्द्र प्रसाद
- राजेन्द्र प्रसादक जीवन-चरित
- कांग्रेस पार्टी: राजेन्द्र प्रसाद
- Major Events of Dr. Rajendra Prasad (राजेन्द्र स्मृति संग्रहालय)
- डा. राजेन्द्र प्रसादक जन्मस्थान


text:
Sunday, May 6, 2012
कुसियारक मारि -उमेश मंडल
चैत मास। तीनू गोटे सखरा जाइत रही। तीनू गोटे बच्चेक संगी मुदा तीन जातिक छी। एक सिंहजी दोसर रायजी तेसर अपने। तीख रौद मुदा पूर्वा सह दैत। रास्ता कातेमे कुसियारक खेत। डमहाएल कुसियार रससँ तड़तड़ करैत। पियासो लगि गेल रहए। कुसियार देख मोन डोलि गेल। हुनका दुनू गोटेकेँ कहलियनि एक छड़ कुसियार खाइक मोन होइए। मन हुनको दुनू गोटेकेँ रहनि मुदा आगू भऽ कऽ बजलौं हमहीं। तीन छड़ कुसियार तोड़ैक सहमति भऽ गेल। एक तँ जुआन दोसर तीन गोटे छी। असगर दुसगर बगबार रोकत तँ मारियो खएत। तीनू गोटे तीन छड़ तोड़ि लेलौं।
शुरूमे जँ बुझितिऐ जे असगरोमे तागत होइ छै तँ एहन काजे नै करितौं। पछाति बुझलिऐ। कुसियारक खेतसँ निकलिते रही आकि बगबार आबि कऽ आगूमे ठाढ़ भऽ गेल। हियौलक मुदा बाजल किछु नै। रस्तापर आबि गाछक छाहरिमे तीनू गोटे कुसियार खाए लगलौं। बगबारो आबि, कनी हटि कऽ ठाढ़ भऽ सिंहजीकेँ इशारा देलक। कुसियार खाइते सिंहजीक कानमे फुसफुसा कऽ किदैन कहि देलक। तहिना राइयोजीकेँ केलक। हम असगरे छुटि गेलौं। सनकल आबि कुसियार छीनि पच्चीस कुसियार मारलक आ पचास बेर कान पकड़ि कऽ उठौलक बैसौलक। माइरिक चोट ओते नै लागल जेतैक संगीक किरदानी। रूष्ट भऽ असगरे विदा भऽ गेलौं। थोड़े आगू बढ़ि पाछू घुरि तकलौं तँ रायजीक उपरमे तड़ातड़ि कुसियार बरिसति देखलिऐ।
हमर मारि तँ सभ देखनहि छल। तँए कहैक जरूरते नै मुदा रायजीक मारि तँ हम नहि देखने। कनैत देख पुछलियनि- “भाय, किअए ठुनकै छी?”
मुदा तैयो सोझ डारिये नै चिक्कारियेमे कहलनि- “जएह गति अहाँक सएह अपनो।”
एते गप होइते छल आकि फटाक-फटाकक अबाज हुअए लगल। सिंहजी आ बगबारो गाड़ि गड़ौबलि आ ललका-लककी सेहो करैत छल। हम दुनू गोटे वामा कानक बगलमे हाथ लगा ठीकसँ सुनए लगलौं। गाड़ि पढ़ि बगबार बाजल- “बापेक खेत छलह?”
सिंहजी जबाब देलखिन- “जेकरा बात नै ओकरा बाप नै। मुँह चुकरियबैत की बाजल रहह?”
जहिना मारि खेलापर चोट लागल रहए आ दुखी भेल छलौं तहिना सबहक देख कऽ खुशियो भेल। हँसी-मजाक करैत तीनू गोरे सखरा भगवतीक दर्शन कऽ घुमलौं।
Posted by Unknown at 11:49 AM
Labels: उमेश मंडल
Subscribe to: Post Comments (Atom)


text:
पटना । चुनाव क सबसे पुरान प्रचार माध्यम सभा अछि। मुदा पटनाक गांधी मैदान में एहि बेर कोनो चुनावी सभा नहि भेल। लोकसभा क इतिहास मे इ संभवत: पहिल मौका अछि जखन एहि ऐतिहासिक मैदान स कोनो नेता चुनाव लेल वोट नहि मंगलथि अछि। पटना में 17 तारीख कए मतदान अछि आ आइ चुनाव प्रचार क आखिरी तारीख अछि। सांझा पांच बजे चुनाव प्रचार बंद भ जाएत, मुदा गांधी मैदान नेताक बाट तकैत रहि गेल। इतिहास पर गौर करि त पटना क बाकीपुर लॉन आजादी स पूर्वहि राजनीतिक सभा लेल प्रसिद्ध भ चुकल छल। आजादीक बाद एकरा आओर समृद्ध कैल गेल। गांधी क हत्या क बाद बाकीपुर लॉन क नाम जरूर बदलि कए गांधी मैदान क देल गेल, मुदा इ मैदान अपन राजनीतिक सभा क परंपरा कए कमजोर नहि हुए देलक। चाहे सत्ता हो या विपक्ष सबहक नेता एहि ठाम चुनाव सभा करबा लेल ललायित रहैत छलाह। इ मैदान राजनीतिक सत्ता क परिवर्तन क सबसे पैघ गवाह रहल अछि। संपूर्ण क्रांति क उदघोषणा सेहो एहि मैदान में भेल अछि। नेहरू स ल कए आडवाणी तक प्रधानमंत्री क उम्मीदवारक रूप में एहि मैदान स वोट मांगि चुकल छथि। आडवाणी जखन केंद्रीय गृहमंत्री छलाह तखन एहि मैदानक मंच स पटनाक तत्कालीन जिलाधिकारी हुनका मंच स भाषण देबा स रोकि देने छल, किया त प्रचार लेल निर्धारित समय खत्म भ चुकल छल। आइ ओहि गांधी मैदान में प्रचार लेल कोनो मंच तैयार नहि भेल, कोनो नेता नहि एलाह। गांधी मैदान टकटकी लगा देख रहल अछि, सुनि रहल अछि, पूछि रहल अछि, लहर एहन कोन अछि, चुनाव एहन कोन अछि जे नेता आ जनता हमरा बिसरि गेल। इतिहास में गांधी मैदानक उपेक्षा लेल इ चुनाव सबदिन उल्लेख कैल जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
ज्योत्सना मिश्रा
राजगीर। चीन मे कांच क बनल पुल (ग्लास ब्रिज) क विषय मे अहाँ सब बहुत सुनने होयब। फोटो आ वीडियो सेहो देखने होयब। एकरा नजदीक सँ देखय क कामना आ अई पर चलबाक हसरत सेहो भेल होयत। त अहाँक इ कामना जल्द पूरा होबयवला अछि। पांच टा पहाड़ी सँ घेरल बिहार क राजगीर में ग्लास ब्रिज बनि क तैयार भ रहल अछि। एहि नव वर्ष मे पर्यटक लेल इ खोलल जायत।
चीनक सन पर्यटक लेल तैयार भेल
बिहार क पहिल ग्लास ब्रिज (85 फुट लंबाई, 06 फुट चौड़ाई) एखने सँ लोकक मन मोहि रहल अछि। अंतरराष्ट्रीय पर्यटक स्थल राजगीर मे जाड़क दिन मे बहुत संख्या मे पर्यटक आबय छथि। अइ बेर हुनका एतौ अलगे रोमांच क अनुभव होयत। अय ठाम क घन जंगल मे नेचर सफारी सेहो ( 500 एकड़ में) बनाओल जा रहल अछि। एतै अहाँक भेटत ग्लास स्काइ ब्रिज, जे लगभग तैयार भ गेल अछि। इ पूरा शीशा आर स्टील क फ्रेम सँ बनल अछि।
250 फुट क ऊंचाई पर बनल एहि ट्रांसपैरेंट ब्रिज पर चलनाय रोमांचकारी अनुभव होयत। अए पर चलि कए लोक अपना के हवा मे महसूस करता। एहि ब्रिज कए चीन क देखा-देखि हेबई प्रांत क एस्ट तैहांग मे बनल स्काइ वॉक क तर्ज पर बनाओल गेल अछि। ई बिहार क पहिल आ देश क दोसर ब्रिज अछि। देश क पहिल ग्लास स्काइ ब्रिज सिक्किम क पोलिंग में बनल अछि। अनुमान अछि जे नया साल क मार्च तक इ आम लोक लेल प्रारंभ् भ जायत।
अय ग्लास ब्रिज कए चीन मे बनल 120 मीटर ऊंच कांचक पुल क तर्ज पर बनाओल गेल अछि। ऐहि ठाम पुल पर चलि क लोक अपन नीचा क धरती कए देख कए आनंद सेहो ल सकैत छथि। एहि नब वर्ष मे बिहार क लेल इ बड़का सनेस अछि। राजगीर मे वेणुबन के अंतगर्त जू सफारी आ नेचर सफारी क शुभांरभ सेहो होएत। सातम बेर बिहार क बागडोर लेलाक क 16 दिन बाद मुख्यमंत्री नीतीश कुमार अय ठाम क दौरा क निरीक्षण केने छलखिन। इ हुनकर ड्रीम प्रोजेक्ट क रूप मे जानल जाएत।
बिहार कए 2021 मे भेटैयवाला बड़का सनेस
4 KM क लम्बाई मे जंगल मे वन्य जीव पक्षी आ तितली क बीच अहाँ जेबै भुतियाइ ग्लास ब्रिज औकर हिस्सा अछि। एकर काज लगभग पूरा भ गेल अछि। जई क ऊपर चलि कय अहाँ रोमांचित महसूस करब। संगे संगे एहि ठाम रत्नागिरि पर्वत पर अत्याधुनिक आठ शीटर रोप वे क निर्माण कएल जा रहल अछि। जेकरा बड जल्दी आम जनता क लेल खोलल जाएत। इ वेणुवन विहार भगवान बुद्ध सँ जुड़ल अनुयायी सब क लेल बेसी महत्व राखत। अहि वेणुवन में भगवान बुद्ध राजगीर मे अनेकों वर्ष तक निवास केयने रहथि।


text:
पटना। मैट्रिक आ इंटरमीडिएट परीक्षा क कॉपी कए जांचलाक बाद बिहार बोर्ड क वेबसाइट पर राखि देल जाएत। चेक कॉपी कए परीक्षार्थी आ अभिभावक देख सकताह। परीक्षार्थी अपन कॉपी कए देखकए इ पता लगा सकैत छथि जे कोन प्रश्न क उत्तर मे हुनका केतबा नंबर प्राप्त भेल अछि। एहि स बिहार बोर्ड कए सूचना क अधिकार क तहत पूछल जा रहल सवाल स छुटकारा भेटत। इ जानकारी बिहार विद्यालय परीक्षा समिति क अध्यक्ष राजमणि प्रसाद सिंह देलथि अछि। ओ कहला जे योजना कए बिहार बोर्ड क एकेडमिक एडवाइजरी कमेटी क मंजूरी भेट चुकल अछि। आब राज्य सरकार स स्वीकृति भेटलाक बाद वर्ष 2014 स एहि योजना कए लागू क देल जाएत। ओ कहला जे 2014 स कॉपी क जांच कम्प्यूटर पर होएत। बोर्ड द्वारा प्रत्येक कॉपी क संग एकटा फारमेट संलग्न कैल जाएत। परीक्षक कए अंक कॉपी क संग संलग्न फारमेट मे प्रदान करबाक होएत। शिक्षक कए एकरा लेल कम्प्यूटर क प्रशिक्षण देल जाएत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
नई दिल्ली। केंद्र सरकार आखिरकार बिहार सरकारक बहुत पुरान मांग कए पूरा क देलक। भेट रहल जानकारी के अनुसार केंद्र सरकार बिहारक बरौनी ताप संयंत्र क विकास लेल कोल लिंक द देलक अछि। केंद्र सरकार कोल इंडिया कए कहलक अछि जे जाधरि बिहार अपन आवंटित कोल ब्लाक स कोयलाक उत्पादन नहि करैत अछि ता धरि ओ टैपरिंग लिंकेज क तहत बिहार कए कोयला दैत रहए। बिहार कए आवंटित उरमा पहाड़ीटोला मे अगिला साल कोयला क उत्पादन शुरू हेबाक आसार अछि। हालांकि सही रूप मे उत्पादन तीन साल बाद भ सकत।
केंद्र क एहि फैसला स बिहार बिजली क क्षेत्र मे एकटा पैघ बाधा कए पार क लेलक अछि। ओना एहि संयंत्र लेल बिहार कए कोल ब्लॉक आवंटित अछि, मुदा राज्य सरकार कोल ब्लॉक स कोयलाक उत्पादन मे देरी कए देखैत कोल लिंकेज क मांग करैत रहल अछि। उम्मीद कैल जा सकैत अछि जे केंद्र क एहि फैसलाक बाद बरौनी स बिहार कए रोशन करबाक सपना पूरा भ सकत। ओना किछु लोक एकरा राष्ट्रपति चुनाव मे कांग्रेस प्रत्याशी प्रणब मुखर्जी कए देल गेल समर्थन क असर बता रहल अछि। अगर इ सच अछि त राज्यहित लेल पहिल बेर बिहारक कोनो सरकार केंद्र स एहन सौदाबाजी केलक अछि। ओना एहि प्रकारक सौदाबाजी दक्षिण भारत मे होइत रहल अछि। उत्तर भारत लेल इ नव परंपरा कहल जा सकैत अछि। एकटा दैनिक मे छपल समाचारक अनुसार कोयला मंत्री श्रीप्रकाश जायसवाल कोल इंडिया कए निर्देश देलथि अछि जे ओ बरौनी बिजलीघर क विस्तार क्षमता लेल पर्याप्त मात्रा मे कोयला उपलब्ध कराबै। बरौनी मे 250-250 मेगावाट क दूटा नवका इकाइ लगाउल जा रहल अछि। जायसवाल कोल इंडिया कए फिलहाल ‘टैपरिंग लिंकेज’ क जरिए कोयला देबा लेल कहलथि अछि। टैपरिंग लिंकेज ओ व्यवस्था थिक जाहि मे संबंधित परियोजना कए तत्काल कोयला क आपूर्ति कोल इंडिया मौजूदा कोनो खान स करैत अछि। आगू चलि कए बरौनी ताप बिजलीघर कए झारखंड स्थिति उरमा पहाड़ीटोला कोयला ब्लॉक स कोयला देल जाएत। ओना उरमा पहाड़ीटोला कोल ब्लॉक बिहार आ झारखंड क विभिन्न बिजली परियोजना लेल वर्ष 2007 मे आवंटित कैल गेल छल, मुदा एहि ठाम स एहन धरि उत्पादन नहि शुरू भ सकल अछि।
जायसवाल दैनिक कए कहला अछि जे बिहार कए उरमा पहाड़ीटोला कोयला ब्लॉक स 25.7 करोड़ टन कोयला भेटत। राज्य सरकार एहि ब्लाक स सब साल 70 लाख टन कोयला निकाली सकैत अछि। जखनकि बरौनी कए सालाना 23 लाख टन कोयला क आवश्यकता अछि। एहन मे बिहार झारखंड क संग मिलि कए एहि कोयला ब्लॉक कए विकसित करत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
पर्यटक स भरल सबटा कॉटेज, सोनपुर मेलाक उद्घाटन एक नवंबर कए
पटना। विश्व प्रसिद्घ सोनपुर मेला मे विदेशी पर्यटक संख्या मे रिकार्ड बढोतरी भेल अछि। बिहार पर्यटन विभाग हुनका लेल सब सुविधा स लैस 30टा कॉटेज क निर्माण करबैने छल। एहि आरामदायक कॉटेज क नाम ‘पर्यटक ग्रामÓ रखल गेल अछि। प्राप्त सूचनाक अनुसार सबटा कॉटेज बुक भ चुकल अछि आ किछु मे त विदेशी पाहुन आबि चुकल छथि।
उल्लेखनीय अछि जे कॉटेज क निर्माण फूस आ बांस स कराउल गेल अछि। बिहार पर्यटन निगम क महाप्रबंधक सआदत हसन मिंटू क कहब अछि जे सोनपुर मे एक स 25 नवंबर तक लगए वाला विश्व प्रसिद्घ मेला मे देश-विदेश क पर्यटक पैघ संख्या मे आबि रहल छथि। ताहि कारण स विदेशी पर्यटक क लेल अत्याधुनिक सुविधा वाला 30टा कॉटेज क निर्माण कराउल गल छल। मुदा ओ कम भ गेल। 30टा कॉटेज मे स 24टा कॉटेज मे त मेला शुरू होइ स पहिने पाहुन आबि चुकला अछि, जखन कि बाकी कॉटेज क सेहो अग्रिम बुकिंग ऑन लाइन करि लेल गेल अछि। एहि कॉटेज क लेल प्रति कॉटेज एक दिन क किराया 2300टका रखल गेल अछि। गौरतलब अछि जे एहि कॉटेज मे रहनिहार पर्यटक कए हाथी पर बैसाकए नि:शुल्क मेला क सैर कराउल जाइत। एहि पर्यटक ग्राम मे पर्यटक कए रेस्तरां क सुविधा सेहो भेटत, जाहि मे सब प्रकार क व्यंजन क संग-संग खास बिहारी स्वाद सेहो उपलब्ध कराउल जाइत।


text:
Thursday, June 13, 2013
भगवानक बेज्जती
96. भगवानक बेज्जती
एकटा भक्त भगवानसँ प्रार्थना कऽ रहल छल ।भगवानकेँ अपना घर बजा रहल छल ।संयोगसँ ओहि राति भक्तकेँ सपनामे भगवानक दर्शन भेलै ।भक्त अपन घर आएबाक नोंत देलकै ।ताहिपर भगवान मना करैत कहलनि "वत्स, धरतीपर आएबाक मतलब अछि अपन बेज्जती कराएब ।तूँ सब अजीब गीतसँ हमर गुणगान करै छऽ ।हमर महिमा कम, कनियाँक बेसी रहै छऽ ।टाका कमेबाक लेल गलत-सलत मंत्र पढ़ै छऽ ।फेर दोसर ठाम जा कऽ तेहने बात ।दर्शन कऽरऽ कम, मेला देखऽ बेसी जाइ छऽ ।एहन जँ तोरा एतऽ जाएबऽ तँ हमर समाजमे इज्जत घटि जाएत ।तेँ हम नै एबऽ ।तेँ पूजा-पाठक अंधविश्वास जुनि करऽ ।अपन कर्मपर धियान दए ।"
अगिला दिनसँ ओ भक्त अपन पारिवारिक काजमे लागि गेल ।
अमित मिश्र
एकटा भक्त भगवानसँ प्रार्थना कऽ रहल छल ।भगवानकेँ अपना घर बजा रहल छल ।संयोगसँ ओहि राति भक्तकेँ सपनामे भगवानक दर्शन भेलै ।भक्त अपन घर आएबाक नोंत देलकै ।ताहिपर भगवान मना करैत कहलनि "वत्स, धरतीपर आएबाक मतलब अछि अपन बेज्जती कराएब ।तूँ सब अजीब गीतसँ हमर गुणगान करै छऽ ।हमर महिमा कम, कनियाँक बेसी रहै छऽ ।टाका कमेबाक लेल गलत-सलत मंत्र पढ़ै छऽ ।फेर दोसर ठाम जा कऽ तेहने बात ।दर्शन कऽरऽ कम, मेला देखऽ बेसी जाइ छऽ ।एहन जँ तोरा एतऽ जाएबऽ तँ हमर समाजमे इज्जत घटि जाएत ।तेँ हम नै एबऽ ।तेँ पूजा-पाठक अंधविश्वास जुनि करऽ ।अपन कर्मपर धियान दए ।"
अगिला दिनसँ ओ भक्त अपन पारिवारिक काजमे लागि गेल ।
अमित मिश्र
Subscribe to: Post Comments (Atom)


text:
Wednesday, April 11, 2012
कपटी दोस्त :: जगदीश मण्डल
कपटी दोस्त
एकटा सज्जन खढ़िया छल। ओ खढ़िया कतेकोसँ दोस्ती केलक। दोस्ती ऐ दुआरे करैत जे बेरपर हमहूँ मदति करबै आ हमरो करत। एक दिन शिकारी कुत्ता ओकरा पकड़ैले खेहारलक। खढ़िया भागल। भागल-भागल अपन दोस्त गाए लग पहुँचि कऽ कहलकै- “अहाँ हमर पुरान दोस छी। कुत्ता हमरा रेबाड़ने अबैए। अहाँ ओकरा अपन सींगसँ मारि कऽ भगा दियौ जइसँ हमर जान बचि जाएत।”
खढ़ियाक बात सुनि गाए कहलकै- “हमरा घरपर जाइक समए भऽ गेल। बच्चा डिरिआइत हएत। आब एक्को क्षण ऐठाम नै अँटकब।”
गाएक बात सुनि खढ़िया निराश भऽ गेल। कुत्ता सेहो पाछूसँ अबिते रहए। खढ़िया गाए लगसँ पड़ाएल आ घोड़ा लग पहुँचल। घोड़ो पुरान दोस्त खढ़ियाक छलैक। घोड़ा लग पहुँचि खढ़िया कहलकै- “दोस, अहाँ अपना पीठपर बैसाए लिअ। जइसँ हमरा ओइ कुत्तासँ जान बचि जाएत।”
घोड़ा कहलकै- “हमरा पीट्ठीपर केना बैसब? हम तँ बैसबे बिसरि गेलौं।”
घोड़ाक बात सुनि खढ़िया निराश भऽ पड़ाएल। जाइत-जाइत गदहा लग पहुँचि कहलकै- “दोस, हम मुसीबतमे पड़ि गेल छी। अहाँ दुलकी चलब जनै छी से कनी कुत्ताकेँ मारि कऽ भगा दियौ, जइसँ हमर जान बचि जाएत।”
खढ़ियाक बात सुनि गदहा कहलकै- “घरपर जाइमे देरी हएत तँ मालिक मारत। तँए हम जाइ छी।”
फेर ओत्तौसँ खढ़िया भागल। जाइत-जाइत बकरी लग पहुँचि कहलकै- “दोस, हम मरि रहल छी। अहाँ जान बचाउ।”
अपन ओकाइत देखैत बकरी उत्तर देलकै- “दोस, झब दे ऐठामसँ दुनू गोटे भागू नै तँ हमहूँ खतरामे पड़ि जाएब।”
बकरीक बात सुनि खढ़िया आरो निराश भऽ गेल। मनमे एलै जे अनका भरोसे जीअब बेकार छी। अपने बुत्ते अपन दुख मेटा सकै छी। भलहिं मन-मोताबिक जिनगी नै जीब सकी। तखन खढ़िया छाती मजगूत कऽ पड़ाएल। पड़ाएल-पड़ाएल एकटा झारीमे नुका रहल। कुत्ता देखबे ने केलकै। दौगल-दौगल आगू बढ़ि गेल। खढ़ियाक जान बचि गेलै।
Subscribe to: Post Comments (Atom)


text:
दरभंगा, मिथिला मिरर: बिहार विधान सभामे डीएमसीएचकें अल्ट्रासाउंड सहित अन्य मशीनक मामला पांच महीना पूर्व उठाओल गेल छल। अहिपर अस्पताल अधीक्षक सं मशीनक अध्यतन स्थितिक जानकारी मांगल गेल छल। अस्पताल अधीक्षक रेडियोलॉजी विभागक अध्यक्ष सं सब मशीनक विषयमे जानकारी मांगने छहलाह, मुदा विभागाध्यक्ष पांच महिना बादो सब मशीनक जानकारी नहि देलनि अछि। विभागाध्यक्ष मात्र कलर डॉप्लर अल्ट्रासाउंडकें विषयमे जानकरी दए अप्पन पल्ला झाड़ि लेलाह।
अस्पताल अधीक्षक दू जनवरी 17 कए अहि विभागक चारि गोट उपकरणक विषयमे रिपोर्ट तलब केने छलाह। अहि विषयमे गत आठ सालक रिपोर्ट मांगल गेल। मसलन सब साल कतेक मरीजक जांच भेल। कतेक एक्सरे प्लेटक खपत भेल। वर्ष 2008 सं 2016 धरिक रिपोर्ट देबाक छल।
अहि चारि मशीनके लॉग बुकक छाया प्रति, मशीनके चालू हेबाक तिथि सं एखन धरि मासिक एवं वार्षिक कतेक मरीजक जांच कतेक मशीन पर कएल गेल छल। अहि मशीनमे डिजिटल एक्सरे, कलर डॉपलर, अल्ट्रासाउंड आ मेमोग्राफी मशीन शामिल अछि।


text:
नई दिल्ली । मैथिली क निर्देशक आ मैलोरंग क संस्थापक प्रकाश झा कए दिल्ली सरकार ‘’बिहार सम्मान’’ स सम्मानित केलक । हुनका ई पुरस्कार दिल्ली मे मैथिली कला संस्कृति क विकास आ स्थापना लेल देल गेल । बिहार सम्मान समारोह मे दिल्ली क मुख्यमंत्री आ बिहार क मुख्यमंत्री मुख्य अतिथि क रूप मे उपस्थित छलाह । बिहार सम्मान समारोह मे मैथिली क इ पहिल पुरस्कार छल । एहि पुरस्कार मे हुनका एकटा शॉल आ एकटा शील्ड प्रदान कैल गेल ।
ज्ञात होए कि प्रकाश झाजी दिल्ली मे मैथिली लोक रंग ( मैलोरंग ) क स्थापना मैथिली नाटक कए एकटा नव आयाम देलक अछि । दिल्ली क श्रीराम सेंटर स लए कए कमानी ऑडिटोरियम धरि मैथिली नाटक क प्रस्तुति कए दर्शक क दिल जीती लेने छल । प्रकाश झा कए एहि से पहिने आर कैकटा पुरस्कार सेहो विभीन्न कार्यक्रम क मादे भेट चुकल छल । इसमाद परिवार हुनकर एहि उपलब्धि पर सेहो बधाई दैत अछि ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना। पुलिस अधीक्षक क सीआर आब मुख्यमंत्री खुद लिखताह। पहिने एसपी क सीआर डीजीपी लिखैत छलाह। केंद्र सरकार क निर्देश क बाद बिहार क तमाम एसपी क सीआर लिखबाक प्रक्रिया कए आसान बना देल गेल अछि। गृह विभाग एहि बाबत आदेश जारी केलक अछि। गृह विभाग क अनुसार आब एसपी कए डीएम कए रिपोर्ट करबा अछि, जखनकि रिव्यूइंग अफसर डीजीपी हेताह आ मुख्यमंत्री सीआर पर अंतिम टिप्पणी लिखताह। एसपी स उपर क अफसर क सीआर पर अंतिम टिप्पणी मुख्यमंत्री पहिने स लिखैत एलाह अछि। इ नव व्यवस्था वर्ष 2007 स लागू मानल जाएत।
लालू केलथि विरोध
राजद अध्यक्ष लालू प्रसाद एहि नव व्यवस्थाक विरोध केलथि अछि। हुनका आशंका अछि जे मुख्यमंत्री एहि अधिकार स चुनाव मे फायदा लेताह आ सत्ता पक्ष पुलिस क दुरुपयोग करत। राजद अध्यक्ष एसपी क सीआर मुख्यमंत्री द्वारा लिखबाक नव व्यवस्था क निंदा करैत कहला जे नीतीश कुमार क जनाधार खत्म भ चुकल अछि । आब सीआर खराब हेबाक डर स पुलिस अधीक्षक हुनकर पक्ष मे काज करताह, जाहिस चुनाव प्रभावित होएत। लालू एकर शिकायत जल्द चुनाव आयोग स करताह।


text:
चेताओनी / पंकज कुमार
काल्हि अन्हरोखेसँ
अहलदिली पैसल छैक ओकर मोनमे
तेँ बेर-बेर कय रहलैक अछि प्रयास
एकटा देबाल उठेबाक लेल
सभ किछु विस्मृत कय
इतिहासमे आनय चाहैत छैक बाढ़ि
जाहिमे भसिया देबाक मनसा राखि
अपना भरि कय रहलैक अछि सभटा ब्योंत
पसरल मुकमुकी में जड़ि रहल छैक स्मृति
चहुँ दिस करमान लागल लोक
गदमिसान केने फड़फड़ा रहलैक अछि
अपन झंडा फहरेबाक लेल
उछाहक संगहि दुरभिसन्धि करबाक कुचक्र
ओकर शोणितमे अछि
तेँ विद्वेषक चोला पहिरने बेमत हाथी जकाँ
हरबिरड़ो मचौने अछि सगर देसमे
असमानकेँ छुबैत साम्प्रदायिकताक नमहर मुँहकेँ
भेटि रहल छैक आइ धरि दाना-पानि
चुप्पे-चाप जोति रहलैक अछि ओ ओहि खेतकेँ
बाउग कयल जा रहलैक अछि आक्रोशक बीहनि
देर-सबेर ई अवस्स अंकुरित होयत
पैघ त्रासदीक रूपमे।


text:
आधुनिक काल मे साहित्यकार लोकनि मडूआ जेकां साग कए सेहो अपना सब दिस गरीबी स जोडि देलथि मुदा साग जीवन लेल केतबा जरुरी अछि एहि पर हम सब कम विचार केलहुं । एकर पौष्टिकता पर कोनो जानकारी नहि रखलहुं । निश्चित रूप स साग सब लेल उपलब्ध एकटा वस्तु अछि । राजा स रंक तक अपन भोजनक शुरुआत साग स करैत रहल अछि। भोज भात मे सेहो साग आ सन्ना पात पर सबस पहिने परसल जाइत अछि। साग क सामाजिक, एतिहासिक आ वैज्ञानिक तीनू पक्ष एहि आलेख मे गजानन मिश्र एक संग रखबाक प्रयास केलथि अछि। प्रस्तुत अछि गजानन मिश्र क इ शोधपरक आलेख। – समदिया
मिथिला मे ई फकड़ा अछि- साग भात पांच हाथ । एकर निहितार्थ बहुत गंभीर छैक । ई तिरहुत के अकूत प्राकृतिक उपादान एवं एतुक्का पर्यावरण के उच्च आर्थिक तथा सामाजिक उत्पादकता के द्योतक थिक । साग जे हरियर पादपीय पदार्थ तथा भात यानि चावल । मनुष्यक स्वास्थ्य बास्ते जे प्राकृतिक रासायनिक तत्व और यौगिक पदार्थ अनिवार्य एवं प्रधान अछि, से थिक- कैल्शियम, मैग्नीशियम, पोटासियम, सोडियम, फोस्फोरस, आयरन, आयोडीन, फ्लोराईड, जिंक, सेलेनियम एवं विटामिन्स,खनिज और फाइबर । साग और भात एहन किछु पदार्थ अछि जाहि मे उपरोक्त सभ उपलब्ध अछि ।
तिरहुत मे दर्जनों एहन हरियर साग/पात उपयोग मे रहल अछि । अनेकों छानल/तरल रूप मे सेहो खेबाक परिपाटी रहल अछि । एहि साग/पात के उपलब्धता सहज और प्रचुर रहल छल । एकर खेती अतिशय सहज । अनेक त’ अपनेआप उपजैत छैक । ई एकटा common property छल । निम्नांकित साग जानकारी मे अबैत अछि – गेन्हारी, ठढ़ीया, बथुआ, सरिसो, रैंची, गद्पुरैन, पटुआ, खेसारी, मेथी, नोनी, केराव, चना, पालक, लौफ, करमी, सरंची, अरुआ, सुसनी, ललका, कोचला, गुलफा, पोई, मुली, मुनगा आदि । जाहि हरियर पात अथवा फुल के उपयोग बचका/तरुआ/ चक्का के रूप मे होईत अछि तकर जानकारी निम्नवत अछि- कदीमा, कद्दू, मुनगा, अगस्त, थलकमल, पिरार, कुम्हर, कचनार, गुलैंच, सनई, चकोर, तिल्कोड़, कुतरुम, पुरैन, बेली, कन्ना, सग्गा प्याज, पत्थरचुड, अरकोंच, मुली, मखान-डनटी आदि । साग ह्रदयरोग, कैंसर, डायबिटीज, हड्डी, आंखी मे विशेष रूप मे लाभदायक अछि । ई शरीर के प्रतिरोधक क्षमता बढबैत अछि ।
जहाँ तक भात के प्रसंग अछि, धान मे भूसा,ओकर भीतर वला ललाओन bran तथा सभ सँ अन्दर वला स्टार्च थिक ।भूसा मे फाइबर और लवण बहुत छैक । bran मे त’ उपरोक्त सभ रासायनिक तत्व एवं योगिक पदार्थ भरल अछि । चावल के उसिनबाक क्रम मे भूसा के तत्व चावल मे आबि जाईत छैक । तैं उसना चावल अरबा चवल सँ बेशी नीक अछि । सभ सँ ख़राब polished चावल थिक जाहि मे मात्र स्टार्च रहैत छैक; bran और भूसा वला कोनो गुणवत्ता एहि मे नहि अछि । जाहि brown rice के दुनिया दीवाना अछि, से वस्तुतः उसना चावल थिक ।
धान क खेती बहुत सहज छल । बाढ़ी- डुबल खेत मे मात्र धान के बीज छींट देला सँ सेहो धान उत्पादन भ जाईत छलैक । साठ दिन वला साठी धान, भदई मे गम्हरी धान, अगहनी धान और नदी के कात मे बोड़ो धान- ई चार प्रकार छल । चंपारण, तिरहुत और पुरनिया मे अगहनी धान के 120 प्रकार,भदई धान के 32 प्रकार तथा चौर वला लतराहा धान के 5 प्रकार छल । धान के abundant production के उल्लेख गज़ेतियेर्स मे भरल अछि ।फ्रांसिस बुकानन, hunter,AB Macdonnel,Finnucanes आदि के रिपोर्ट तथा Village नोट्स धान के abundant production के साक्षी अछि । साग-भात के पौष्टिकता,एकर nutrition गुणवत्ता, एकर सहज और प्रचुर उपलब्धता निहितार्थ थिक ‘साग भात पांच हाथ’।


text:
दिल्ली, मिथिला मिरर: सुप्रसिद्ध वरिष्ठ साहित्यकार ‘डॉ गंगेश गुंजनकें’ शनिदिन दिल्ली’क विष्णु दिगंबर मार्ग स्थित हिंदी भवन सभागारमे आयोजित भव्य समारोहमे मैथिली साहित्यक सर्वोच्च साहित्य पुरस्कार ‘प्रबोध साहित्य सम्मान 2017’ सं सम्मानित कएल गेल।
समारोहक अध्यक्षता भारतीय भाषा संस्थानक पूर्व निदेशक प्रो. उदय नारायण सिंह केलनि। मुख्य अतिथिकें रूपे प्रख्यात आलोचक आ जवाहर लाल नेहरू विश्वविद्यालयकें पूर्व अध्यापक प्रो. मैनेजर पाण्डेय उपस्थित छलाह। संगहि मंच संचालन जवाहर लाल नेहरू विश्वविद्यालयकें अध्यापक प्रो. देवशंकर नवीन द्वारा कएल गेल।
साहित्यकार गंगेश गुंजनकें पुरस्कार रूपे एक लाख टाका नगद आ प्रशस्ति पत्र देल गेलन्हि। मूल रुप सं मधुबनीक पिलखवाड़ गामक निवासी डॉ गंगेश गुंजनकें साहित्य अकादमी सम्मान सं पहिनहि सम्मानित कायल जा चुकल छन्हि।


text:
नवका- पुरनका लेख सर्च करु...
संकट में मैथिली
मैथिली भाषा के अस्तित्व संकट में अछि. मैथिली पर विलुप्त होय के खतरा मंडरा रहल अछि. केन्द्र सरकार के भाषायी अल्पसंख्य्क आयोग के अनुसार मैथिली... भोजपुरी... पाली... मगही... बज्जिका आओर अंगिका भाषाक स्थिति नीक नहिं अछि. ई बड़ गंभीर बात अछि. एहि पर गंभीरता सं विचार करय के जरूरत अछि. भने हम दिल्ली में मैथिली अकादमी बनय के घोषणा होबय सं खुश होय. मुदा जखन मैथिली आ भोजपुरी भाषा नहिं रहत त अकादमी बनि क कि होयत. भने हम सभ गोटे ई कहि जे किछ नहिं होयत मैथिली के...कोनो संकट नहिं छै... मैथिली कहियो खत्म नहिं होयत... मुदा एकरा हल्का सं नहिं लेल जा सकैत अछि.
अहां खुद गौर कS सकय छी जे कोनो भाषा के विकास तखने होय छै जखन बच्चा सभ के प्रारंभिक शिक्षा अपन भाषा में...मातृभाषा में देल जाई छै. मुदा कि मिथिला के कोनो स्कूल में मैथिली में पढ़ाई लिखाई होय छै???. बाजार में कोनो नीक अखबार... पत्रिका मैथिली में लोक के पढ़य के लेल अछि ? कि मिथिला भर में कोनो दोकान के बोर्ड... कोनो दफ्तर... फिल्म... प्रचार...विज्ञापन...घरक पता मैथिली में छै ? दरभंगा... मधुबनी... सहरसा... पूर्णिया... सीतामढ़ी... समस्तीपुर... मधेपुरा... कतहुं अहां के एकटा चीज मैथिली में लिखल मिलत? नहिं. एक दु टा अपवाद मिलत वो भगवान भरोसे. राजनीति चमकनाय अलग बात छै... विकासक बात करनाय अलग बात छै... आओर लोक में जागरूकता लनाय दोसर. आब त एहन स्थिति आबि गेल अ जे शहर के कि कहल जाय... गाम घर के धिआ- पुता सेहो मैथिली में नहिं बोलय चाहय छथिन्ह. आब गाम-गाम में इंग्लिश स्कूल खुलि गेल अ. जेहि में मैथिली त छोडुं... हिन्दी में बोलय पर विद्यार्थी के डांट खाय पड़य छै. मैथिली नहिं कोनो सरकारी स्कूल में पढ़ायल जाय अ नहिं कोनो पब्लिक स्कूल में... त फेर लोक के मैथिली लिखS पढ़S आयत कोना... ई बात सोचलिअई अ कि नहिं ?
सिर्फ राजनीति करला सं नहि होयत. अखन दिल्ली में अकादमी बनय के घोषणा भेल नहिं कि कई ठाम सं ओहि पर कब्जा करय के खबर आबय लागल. ओ अध्यक्ष बनता त ओ... सभ के अपन फिक्र छैनि. मैथिली बाचत तखन न अहांक राजनीति बाचत. एकरा लेल मजबूत संकल्प शक्ति के जरूरत अछि. सभ मिथिलावासी के एकर संकल्प लेबय पड़त जे हमरा चाहे संघर्ष करय पड़य... हर स्कूल में पहिल क्लास सं मैथिली में पढ़ाय होबाक चाहि. हर दोकान... हर दफ्तरक... बस स्टैंड...रेलवे स्टेशनक बोर्ड... हर चीज मैथिली में होबाक चाही. शादी विवाहक...मुंडन के कार्ड मैथिली में छपाउल जायत... अपन मिथिला के जतेक लोक बिहार सं बाहर रहय छथिन्ह हुनकर नुनु...बुच्ची मैथिली में बोलय तक नहिं छथिन्ह. हमरा मिथिला ते कईटा एहन लोक मिलला जे मैथिली त समझय छथिन्ह मुदा बोलि नहिं पाबय छथिन्ह. ऑर्कुट में हमर करीब सय टा दोस्त मिथिला के छथिन्ह मुदा दु चारि टा के छोड़ि सभ लोक मैथिली में स्क्रैप करला पर साफ कहय छथिन्ह जे हम मिथिला स जरूर छी मुदा मैथिली नहिं आबय अ. आखिर ओ मैथिली जानथिन्ह कोना... नहिं कोनो स्कूल में पढ़ाई होय छै. नहिं बाजार में कोनो किताब मिलय छै. नहिं कोनो टीवी चैनल नहिं कोनो अखबार. मैथिली के नाम पर कोनो नौकरी नहिं. फेर एकरा पढ़ि क करब कि? अहां कहब जे मातृभाषा नौकरी के लेल नहिं होय छै ई अस्मिता सं .. संस्कृति सं जुड़ल होय छै. मुदा कतेक दिन तक. कमाय...खाय के लेल हिन्दी... अंग्रेजी के शरण में जाय पड़त.
भाषा एक तरहे संस्कृति के पहचान होय छै. एहि लेल मातृभाषा के विकास जरूरी छै. एकरा बचाबय लेल लोक के आगा आबय पड़त. मैथिली बचल रहत त अपन मिथिला बचल रहत...जखन मैथिली नहिं रहत त मिथिला के बात कोना होयत. ई जरूर छै जे आई के ग्लोबलाइजेशन के दौर में सभसं बेसि खतरा लोक भाषा के विलुप्त होय के रहय छै. पहचान के खतरा खड़ा भ जाइ छै. सभ किछ अर्थ...पाई.. डॉलर सं जुड़ि गेल छै. मुदा अखनो देर नहिं भेल अ. सभ गोटे अगर अपन सभ मतभेद बिसरा के एक साथ आबि जाउ त मैथिली एक बेर फेर सं अपन शिखर पर होयत. मैथिली...मिथिला के नाम पर अपन -अपन राजनीति चलाबय वाला लोक सभ एक मंच पर आबि एकरा बचयबाक कोशिश में लागु.
अहां खुद गौर कS सकय छी जे कोनो भाषा के विकास तखने होय छै जखन बच्चा सभ के प्रारंभिक शिक्षा अपन भाषा में...मातृभाषा में देल जाई छै. मुदा कि मिथिला के कोनो स्कूल में मैथिली में पढ़ाई लिखाई होय छै???. बाजार में कोनो नीक अखबार... पत्रिका मैथिली में लोक के पढ़य के लेल अछि ? कि मिथिला भर में कोनो दोकान के बोर्ड... कोनो दफ्तर... फिल्म... प्रचार...विज्ञापन...घरक पता मैथिली में छै ? दरभंगा... मधुबनी... सहरसा... पूर्णिया... सीतामढ़ी... समस्तीपुर... मधेपुरा... कतहुं अहां के एकटा चीज मैथिली में लिखल मिलत? नहिं. एक दु टा अपवाद मिलत वो भगवान भरोसे. राजनीति चमकनाय अलग बात छै... विकासक बात करनाय अलग बात छै... आओर लोक में जागरूकता लनाय दोसर. आब त एहन स्थिति आबि गेल अ जे शहर के कि कहल जाय... गाम घर के धिआ- पुता सेहो मैथिली में नहिं बोलय चाहय छथिन्ह. आब गाम-गाम में इंग्लिश स्कूल खुलि गेल अ. जेहि में मैथिली त छोडुं... हिन्दी में बोलय पर विद्यार्थी के डांट खाय पड़य छै. मैथिली नहिं कोनो सरकारी स्कूल में पढ़ायल जाय अ नहिं कोनो पब्लिक स्कूल में... त फेर लोक के मैथिली लिखS पढ़S आयत कोना... ई बात सोचलिअई अ कि नहिं ?
सिर्फ राजनीति करला सं नहि होयत. अखन दिल्ली में अकादमी बनय के घोषणा भेल नहिं कि कई ठाम सं ओहि पर कब्जा करय के खबर आबय लागल. ओ अध्यक्ष बनता त ओ... सभ के अपन फिक्र छैनि. मैथिली बाचत तखन न अहांक राजनीति बाचत. एकरा लेल मजबूत संकल्प शक्ति के जरूरत अछि. सभ मिथिलावासी के एकर संकल्प लेबय पड़त जे हमरा चाहे संघर्ष करय पड़य... हर स्कूल में पहिल क्लास सं मैथिली में पढ़ाय होबाक चाहि. हर दोकान... हर दफ्तरक... बस स्टैंड...रेलवे स्टेशनक बोर्ड... हर चीज मैथिली में होबाक चाही. शादी विवाहक...मुंडन के कार्ड मैथिली में छपाउल जायत... अपन मिथिला के जतेक लोक बिहार सं बाहर रहय छथिन्ह हुनकर नुनु...बुच्ची मैथिली में बोलय तक नहिं छथिन्ह. हमरा मिथिला ते कईटा एहन लोक मिलला जे मैथिली त समझय छथिन्ह मुदा बोलि नहिं पाबय छथिन्ह. ऑर्कुट में हमर करीब सय टा दोस्त मिथिला के छथिन्ह मुदा दु चारि टा के छोड़ि सभ लोक मैथिली में स्क्रैप करला पर साफ कहय छथिन्ह जे हम मिथिला स जरूर छी मुदा मैथिली नहिं आबय अ. आखिर ओ मैथिली जानथिन्ह कोना... नहिं कोनो स्कूल में पढ़ाई होय छै. नहिं बाजार में कोनो किताब मिलय छै. नहिं कोनो टीवी चैनल नहिं कोनो अखबार. मैथिली के नाम पर कोनो नौकरी नहिं. फेर एकरा पढ़ि क करब कि? अहां कहब जे मातृभाषा नौकरी के लेल नहिं होय छै ई अस्मिता सं .. संस्कृति सं जुड़ल होय छै. मुदा कतेक दिन तक. कमाय...खाय के लेल हिन्दी... अंग्रेजी के शरण में जाय पड़त.
भाषा एक तरहे संस्कृति के पहचान होय छै. एहि लेल मातृभाषा के विकास जरूरी छै. एकरा बचाबय लेल लोक के आगा आबय पड़त. मैथिली बचल रहत त अपन मिथिला बचल रहत...जखन मैथिली नहिं रहत त मिथिला के बात कोना होयत. ई जरूर छै जे आई के ग्लोबलाइजेशन के दौर में सभसं बेसि खतरा लोक भाषा के विलुप्त होय के रहय छै. पहचान के खतरा खड़ा भ जाइ छै. सभ किछ अर्थ...पाई.. डॉलर सं जुड़ि गेल छै. मुदा अखनो देर नहिं भेल अ. सभ गोटे अगर अपन सभ मतभेद बिसरा के एक साथ आबि जाउ त मैथिली एक बेर फेर सं अपन शिखर पर होयत. मैथिली...मिथिला के नाम पर अपन -अपन राजनीति चलाबय वाला लोक सभ एक मंच पर आबि एकरा बचयबाक कोशिश में लागु.
सदस्यता लें टिप्पणियाँ भेजें (Atom)


text:
Thursday, April 5, 2012
१०० टाका
ओहि सांझ जखन हम ऑफिस से देर राति घर एलहु त हमर बेटा हमरा लग सटि के आएल आ हमर हाथ अपन हाथ मे लय के पुछ्लक "पापा, अहां के एक घंटा के दरमाहा कतेक अछि ?" प्रश्न हमरा कनी अटपटा लागल लेकिन ध्यान देने बिना हम कहि देलियै "१०० रुपय्या" | कनी काल गुम रहलाक बाद आ ओंगरी पर किछु जोडला के बाद ओ हमरा कहलक "पापा, अहां हमरा ३० रुपय्या द सकैत छी ?" ऑफिस से थाकल ठहियाएल आएल छलहु, मोन पिता गेल | ओकरा हम बहुत ज़ोर से बिगडि के भगा देलियै| किछु कालक बाद जखन मोन ठनढाएल त ओकरा लग जा के ३० टाका दैत पुछलियै जे कोन खिलौना किनबाक छौ | ओ कहलक जे एक मिनट रुकु| तकिया तर से ओ किछु मोचरल टाका निकालि गिनय लागल | हमरा ई देखि फेर सृंगचढि गेल जे जखन ओकरा लग टाका छलैक त हमरा से किएक मंगलक | तावत ओकर गिनती ख़तम भ गेलैक आ ओ हमरा १०० टाका दैत कहलक - " पापा, ई लिय अहां अपन एक घंटा के दरमाहा | काल्हि अहां ऑफिस से एक घंटा पहिने आबि जाउ आ हमरा संग गेंद खेलाउ" | हमर मुह फक्के रहि गेल |
Posted by मिहिर झा at 2:21 PM
Labels: मिहिर झा
Subscribe to: Post Comments (Atom)


text:
विहनि कथा--चोरी
विद्याधर बाबू । साहित्यकार ।जीभ पर साक्षात सरस्वती कए बास । साहित्यक सब विधा पर एक समान पकड़ छलनि मुदा पाइ कए अभाव मे एको टा पोथी छपल नहि छलनि । एक दिन साँझ मे बजार दिश जाइ छलाह । पहुँच गेलाह पुस्तक महल । एकटा सुन्नर काँभर वला पोथी आकर्षित केलकनि तेँए किन लेलाह । घर पर आबि पढ़ै लए बैसलाह , जेना-जेना पन्ना उलटाबैत गेलाह तेना-तेना आँखिक गोलाइ पैघ होइत गेलै । काँभर कए पाछु लेखक कए नाउ पढ़लन्हि ,आँखि और पैघ भ' गेलै । सोच' लागलन्हि टका , मनुख-जानवर .गाड़ी-घोड़ा कए चोरी त' देखने छलौँ मुदा शब्दक चोरी पहिल बेर देखलौह । आन चिजक चोरी मे त' पता चलि जाइ छै मुदा मुँह सँ निकलैत बोल कए चोरी मे कनिको पता नहि चलै छै । धन्य छथि एहन चोर आ धन्य छेँन चोरी कए स्टाइल . . . । ।
अमित मिश्र


text:
कोरोना के वैक्सीन बइन गेल ” इटली केलक दावा “
एक रिपोर्ट के मुताबिक़ इटली देश कोरोना के वैक्सीन बना ब के दावा केलक । अहि महामारी के वैक्सीन बना ब बला विश्व के प्रथम देश बनल “इटली” । रिपोर्ट के मुताबिक़ कोरोना के वैक्सीन के सफल परिक्षण रोम के ” स्पालनजानी” अस्पताल में मुस (चूहा) पर भेल । वैक्सीन देला के बाद मुस में एंटीबाडीज उत्पन्न भेलै । इ एंटीबाडीज कोरोना वायरस के खत्म क सकै य एहन दावा इटली के न्यूज़ चैनल केलक ।पहिले हो कतेक बेर दोसरो बिमारी के लेल बैज्ञानिक मुस पर परिक्षण केने छैथ, कियाक त मुस और आदमी के कोशिका करीब करीब एक्के तरह स काज करैत छई । न्यूज़ एजेंसी के मुताबिक़ वैक्सीन के परिक्षण अंतिम चरण में छई । भ सकै छई बिश्व स्वस्थ संघ (हु के सेहो अहि बिषय में बहुत जल्दी अपन बिचार रखता ।
अहाँ सब के जानकारी हयात जे किछ दिन पहिने अमेरिका सेहो वैक्सीन बनाब के दावा केने छल जे बिफल रहल ।
ओना त कोनो महामारी के वैक्सीन ब न में एक स डेढ़ साल लाइग जाइ छै । लेकिन आब मेडिकल साइंस एतेक विकशित भ गेल अछि जे इ दावा सहि भ सकै छई । ओना भगवान स सबकेउ मनबैते हयाब जे एकर वैक्सीन केउ बनाबै लेकिन जल्दी स जल्दी आम जनता के लेल उपलब्ध भ जाइ ।


text:
Friday, April 6, 2012
अखिलेश कुमार मण्डलक विहनि कथा
टिटनेस
इजोरिया झलफलाइत रहए। कोइली कुचड़ए लगल कि बुधनीक नीन टूटल। इजोरिया झलफलाइत देखि बुधनीकेँ भेल जे आइ उठैमे अबेर भऽ गेल। मुदा तैयो धरफड़ाएल उठि कऽ विछान समेटि अलगनीपर राखए लगलि आकि कपड़ा लागि गेलि चारमे खोंसल हॅसुआ बुधनीक माथेपर लटपटाइत गिरल हाँसू भोँका गेल। बुधनीक माथासँ फूच्चूका मारि खून बहए लगल। बुधनी बुदबुदाएल- “हे भगवान, कोन हमरासँ गलती भेल जे एतेक बरका दुख बुढ़ारीमे देलौं। मरब की जीयब आब घा जल्दी छूटत।”
खूनसँ साड़ी भिजए लगल। मोनमे एले जे आब बिदेशर (बेटा)केँ उठा दै छिऐ। नै तँ किनसाइत होतसँ होतांग भऽ जेत्ते। बुधनी बिदेशरकेँ हाक दिअऽ लगलि- “रौ बौआ, बिदेशर उठ।”
दुनू परानी एक्के हाकमे अकचकाइत उठल। घरेसँ बाजलि- “की भेलौ माए?”
“कनी एम्हर आ हॅसुआ भोका गेल।” बुधनी कहलक।
दुनू परानी करू तेल लैऐ कऽ आएल सोचलक जे चोट बेसी लागल हेतै तँ ससारि देबे। मुदा बिदेशर देखलक खूनसँ ओसरा पटल। माइयक साड़ी सेहो भीजल। मोनमे ऐलै जे माएकेँ बेसी हालत खराब अछि। से नै तँ डाक्टरकेँ बजौने अबै छी। बिदेशर पत्नीकेँ कहलक- “ताबे अहाँ माएकेँ देखभाल करू। हम डाक्डर बजौने अबै छी।” कहि बिदेशर डाक्टर लग विदा भेल। डाक्टर बजौने आएल।
बुधनीक घाउ देखि डाक्टर बजलाह- “बुढ़ीक दिमागी जखन बेसी अछि। कोना भेल।”
बिदेशर तमसाइत बाजल- “बुढ़ियाकेँ भोरे उठैक आदत अछि। बिछान समेटि अलगनीपर राखए लगल आकि हाँसू माथेपर खसल।”
गमैया डाक्टर मलहम-पट्टी कऽ देलक टिटनेसक सूइयो नै देलक। मुदा िबदेशरकेँ कहलक- “घा छुटैमे बीस-पच्चीस दिन लागत। बॉतर-खोंतर किछ नै देबनि खाइले। नै तँ ऊनसँ दून भऽ जाएत।” बुधनी डॉक्टरक बात सुनि पथ-परहेजक करए लागलि। बुधनीक घाउक जखम देखि बिदेशर कखनो काल तमशाइयो जाइ आ बजै- “कोन जरूरी रहै छलौ भोरे उठै कऽ।” मुदा कखनो काल आँखिमे नोर चलि अबै कहुना छी तँ माए छी। तहुमे बुधनीक घाउ कखनो ब्लड प्रेशर जकाँ ठीस मारे लगए। बिदेशर माइयक तबाही देखि भरि-भरि राति जगले रहै छलए। सात-आठ दिन भऽ गेल। बुधनीक घाव दिनो-दिन बढ़ले चलि गेल। दुखेनाइ नै कम भेल। जहिना मनुक्खक संग मनुक्खक चालि नै छोड़ैत तहिना बुधनीक संग कखनो दुखैनाइ नै छोड़ैत। बुधनी दसम दिनक बाद खेनाइ-पिनाइ पुरा तियागि देलक।
बिदेशर कलहन्त होइत पहुँचल डॉक्टर लग। कहलक डॉक्टरकेँ- “डाॅक्टर सहाएब माएक घाउ बढ़ले जा रहल अछि। दुखैनाइ कहियो कमे नै होइत छै। आब खेनाइ-पिनाइ सभटा तियागि देलक।”
डॉक्टर फेर पहुँचलथि बुधनी लग। घाउकेँ बिस्तार भेल देखि डॉक्टर बाजलाह- “भोकेलहा हाँसू कनी देखाऊ।”
बिदेशर दौगल भनसा घरसँ हाँसू आनि कऽ देलक। हाँसू देखि डॉक्टर बजलाह- “बुढ़ीकेँ टिटनेस भऽ गेलनि।”
बिदेशर बाजल- “डॉक्टर सहाएब, हँसूआ देखि कऽ केना बूझि गेलिऐ जे टिटनेस भऽ गेलै। हँसूआ कोनो मशीन छिऐ? ”
“नै बिदेशर, हँसूआ मशीन नै छिऐ मुदा ऐमे बीझ लगल छै तइसँ बुझलौं जे टिटनेस पकड़ने अछि।”
72म सगर राति दीप जरय- सुपौल, कथा गोष्ठीमे पठित।
अखिलेश मंडल
वर्ग- अन्तर स्नातक (प्रथम बर्ख)
जनता कॉलेज, झंझारपुर।
Subscribe to: Post Comments (Atom)


text:
विकिपिडिया:अटोविकिब्राउजर
अटोविकिब्राउजर (जेकरा प्राय: संक्षेपमे AWB कहल जाइत अछि) विन्डोज एक्सपी आ उपर रहल सब अपरेटिङ सिस्टमक लेल एउटा अर्द्ध स्वचालित मिडियाविकी सम्पादक छी । एकर प्रयोग करि कठिन दोहरावदार कार्य जल्दी आ सरल बनेबाक लेल डिजाइन कएल गेल अछि । (AWB लिनक्समे वाइन सफ्टवेयरक मद्दत सँ काज करैत अछि ।
उपयोग नियमसंपादित करें
उपयोग विधिसंपादित करें
(क) अनुमति प्राप्त करिसंपादित करें
ई सफ्टवेयरक प्रयोग करिक लेल एतय अनुमतिक लेल निवेदन करी । एतय सँ प्रबन्धक अहाँक निवेदन उपर बिचार करि एकर प्रयोग करैलेल देवाक चाही वा नैदेवाक चाही से फैसला लेट । एकबेर अहाँक नाम (चेक पेज सूचीमे) जोडल गेला बाद अहाँ मैथिली विकिपिडियामे अटोविकिब्राउजरक प्रयोग क सकैत छी । सुरक्षा कारणसभक कारण, मात्र अधिकृत प्रयोगकर्तासभ एकर प्रयोग करि सकैत अछि विधिवतरुपमे, मुख्य नामस्थानमे ५०० सँ बेसी सम्पादन करनिहार प्रयोगकर्तासभ मात्र ई उपकरणक प्रयोग करि लेल आवेदन द सकैत अछि ।
(ख) डाउनलोडसंपादित करें
वर्तमानमे जारी कएल अटोविकिब्राउजर यतय सँ डाउनलोड करी ।


text: हम नै आलोचक छी । नै समालोचक छी । आ हुनका सभहँक जागिर सेहो छिनऽ नै चाहै छी । तथापि एकटा सर्जककेँ हिसाबसँ मैथिल साहित्यक चर्चित नाऔं सियाराम झा 'सरस' जीक लिखल गजल संग्रहपर संक्षेपमे आइ किछु चर्चा करऽ चाहब । तँ पहिने सरला प्रकाशनद्वारा सन् 1989 मे प्रकाशित कएल गेलह हुनक गजल संग्रह "शोणितायल पैरक निशान"के देखि- एहि संग्रहमे कुल ४८टा गजल छै । जकरा आजाद गजलक श्रेणीमे राखि पढल जा सकैछ । किछु गजल भावक दृष्टिकोणे तँ महत्वपूर्ण छहिए किछु शेर सेहो हृदयकेँ छूअवला छै । जेना बतीसम् गजलक ई मतला देखू- फूलवन मे एक भँवरा युग युग सँ रहए पियासल जनु भोजक खास भडारी रहि जाय निखण्ड उपासल पोथीमे 'गजले किएक ?' विषयपर 6 पेज खर्च कए लिखल गेल छै मुदा 'गजले किएक ?' तकर तथ्यपरक तर्क नै भेट सकल । बहरक निर्वहन तँ दूरक बात संग्रहक अधिकांश गजलमे गजलक आधारभुत निअम पालन नै कएल गेल छै । जेना गजल संख्या 2, 3, 8, 11, 14, 15, 18, 21, 23, 24, 25, 26, 27, 30, 35, 36, 45, 46, 47, 48 लगायतके गलजमे काफिया दोष तँ छहिए, बहुत रास गजलमे काफिया आ रदिफक ठेकान नै । ढेर रास शेरकेँ अर्थ सेहो अस्पष्ट बुझाइ


text:
बुधवार, 4 फ़रवरी 2009
ओ दिन नै बिसरब
अहां सबकें हम दिल्लीसँ जुड़ल बहुत बात बतबैत रहैत छी। एहि क्रम मे एकटा बात आई फेरो यादि आबि गेल। दरअसल नव-नव गामसँ दिल्ली अएले रही। एतुका भाषा सबहक एतेक जानकारी नै रहै। एक बेर खाना खाइ के लेल होटल मे गेलहुं। बएरा सँ पुछलियै जे तरकारी मे की सब छौ त ओ ढेर रास तरकारी के नाम गिना देलक। कतेक नाम त बुझियो नै पौलियै आ कतेक बुझियो गेलियै त पहिने सुनने नै रहिये। बड़का दुविधा मे पड़ि गेलहुं। ओहि तरकारी मे एकटा नाम बड नीमन लागल। ओकर नाम छलै सीता फल। मन मे सोचलहुं जे यैह नै खेने छी तैं इहे खएल जए। किएक त नाम सं बुझना पड़ल जे कोना विशिष्ट तरकारी हेतै। बैरा के झट द आर्डर द देलियै। पुछलक हाफ की फुल। कहलियै फुल। बड दीब, कनेके काल मे ओ तरकारी लए सीट पर आबि गेल। फेर पुछलक रोटी कएटा। ओहो कहि देलियै। मुदा, जखन खए बैसलहुं त देह पर जेना पहाड़ टूटि गेल। ओ रहै कदीमा। होटल मे मारि बेसाहि लेलियै। किएक त लोकक मुंहे गाममे बड सुनने रहियै जे दिल्ली मे ठकरहारा सब सेहो होइत छैक। हमरा भेल जे इहो हमरा ठकि लेलक। ओकरा कहलियै जे तों झूठ किएक बजलें। ओ बौक जेकां मुंह ताकए लागल। कहलक जे हम झूठ कहां बजलहुं अहां अपने सीता फल के आर्डर देने रही। जहां ने ओ नाम लेलक की फेर जेना देह मे आगि लागि गेल। कहलियै जे जकरा हमरा सभ गाममे पुछैत नै छी तकरा तों एतेक सुनर नाम द लोकके ठकैत छीहीं। होटल मे संजोगसँ एकटा बएरा अपने दिसका रहे। ओ आबि कहलक भाईजी एकरा दिल्ली मे इहे नाम सँ जनैत छै तें ई ठकलक हं नै। खएर पैसा लागि गेल रहे तें मोन मसौइस कए खा लेलहुं। ओना जे कहियौ पैसा जे लागल रहए तैं ओकर स्वादो खूब नीक लागल। एहन गाममे नै लागैत रहे।
प्रस्तुतकर्ता रौशन कुमार झा पर 9:54 am 1 टिप्पणी:
सदस्यता लें संदेश (Atom)


text:
हिमकर श्याम
अर्जुन मुंडा खरसावां स चुनाव जीत गेलाह अछिं। मुंडा क एहि जीत स झारखंड मे राजनीतिक अस्थिरता क आशंका फिलहाल टलि गेल अछि। खरसावां मुंडा क पारंपरिक सीट रहल अछि। मुंडा क जीत क आसार त छल, मुदा हार जीत क अंतर कम होएत, इ कियो नहि सोचने छल। मुंडा कए जीत क एहि अंतर स सबक लेबाक जरूरत अछि। हारि कए सेहो झाविमो एहि ठाम फायदा मे रहल अछि। बाबूलाल मरांडी मुंडा कए गढ मे अपना लेल जमीन तैयार केलथि अछि। मुंडा क लेल इ जीत महत्वपूर्ण अछि। ओ विधानसभा क सदस्य नहि छथि। संवैधानिक दृष्टि स छह महिनाक भीतर विधान सभा क सदस्य होएब हुनका लेल आवश्यक छल। ओ हारतथि त सीएम क कुर्सी छोडबा लेल मजबूर होइतथि। जीत स पार्टी मे सेहो हुनकर साख बढल अछि। घटक दल क बीच ताकतवर भकए उभरलाह अछि। खरसावां राज्यहित मे हुनका मौका देलक अछि। हुनका लग क उम्मीद कए पूरा करबाक मौका अछि। सियासी लडाई तो वो जीत गेलाह, मुदा आब हुनकर असली चुनौती शुरू होइत अछि। आब हुनकर काज क बारी अछि। मुंडा कए एकरा लेल कईटा चुनौति क सामना करबाक अछि।
विकास क दौड मे उत्तराखंड आ छत्तीसगढ क तुलना मे झारखंड काफी पाछु छूटल अछि। एहि ठाम पैघ पैमाना पर सुधार क जरूरत अछि। राजनीतिक अस्थिरता आ भ्रष्टाचार क खेल क चलते राज्य क समुचित विकास नहि भ पाबि रहल अछि।
अहां झारखंड क भ्रमण करि त साफ देखबा मे आउत जे एहि ठामक गाम, कस्बा, जिला क बुनियादी ढांचा काफी पिछडल अछि। बुनियादी समस्या क एखनधरि निराकरण नहि भ सकल अछि। राज्य क 24टा जिला मे स 12टा मे साक्षरता दर 50 फीसदी स कम अछि। 54 फीसदी आबादी एखनो गरीबी रेखा स नीचा अछि। राज्य क अधिकतर किसान क स्थिति दयनीय अछि। अनाज उत्पादन मे झारखंड पहिने स डेफेसिट स्टेट रहल अछि। सुखाड क मार एकरा आओर गंभीर बना देलक अछि। उद्योगक हालत सेहो खस्ता अछि।
मुंडा सरकार क सामने सबस पैघ चुनौती सडक, बिजली आ पाइन क अछि।
झारखंड हाईकोर्ट पिछला सप्ताह जनहित याचिका क सुनवाई क दौरान सरकारक काम काज पर टिप्पणी केने छल। चीफ जस्टिस भगवती प्रसाद कहने छलाह जे राज्य मे नहि पाइन अछि आ नहि बिजली। एहि मे आर कियो नहि नीति निर्धारक सब समस्या ठार कए रहल छथि। राज्य क लेल इ र्श्मनाक अछि आओर एहि मेे विकास क कल्पना
बेमानी भ जाइत अछि।
राज्य क अधिकतर हिस्सा नक्सली हिंसा क चपेट मे अछि। नक्सली हिंसा आओर बंद क वजह स झारखंड क आर्थिक व्यवस्था चरमरा गेल अछि। विकासक काज गति नहि पकडि रहल अछि। एहि लेल नक्सल समस्या क हल ताकब जरूरी अछि। अगर सरकार नक्सल समस्या पर काबू पाबि
लैत अछि त इ पैघ उपलब्धि होएत। विस्थापन क समस्या पूर्ववत अछि। विकास क योजना मे विस्थापिक ध्यान राखए पडत। विस्थापित क विरोध कए चलते कईटा विकास योजना बंद भ चुकल अछि। एकरा लेल ठोस आ व्यावहारिक पुनर्वास
नीति बनेबाक जरूरत अछि। भ्रष्टाचार क चुनौती सेहो अछि। लूट क खेल मे सत्ता के शीर्ष पर बैसल लोक स लकए प्रखंड स्तर क छोट कर्मचारी तक शामिल छथि। मुंडा क लग मे एकटा मूलभूत ढांचा अछि, जरूरत एकटा पूर्व निश्चित दिशा मे काज करबाक अछि ताकि आर्थिक रूप स ऊर्जावान झारखंड क विकास कैल जा सकए, निवेश क अनुकूल माहौल बनाउल जा सकए। एकरा लेल आधारभूत संरचना कए विकसित करबा क काज करए पडत। गाम कए सडक स जोडए पडत। विद्युत उत्पादन कए जीरो पावर कट क स्थिति मे आनए पडत, बंद पडल थर्मल पावर प्लांट कए चालू
करबा लेल योजना तैयार हेबाक चाही।
गठबंधन क चुनौति सेहो कम नहि अछि। मुंडा कए विकास क संग-संग राजनीतिक अस्थिरता पर सेहो ध्यान दिए पडत। मुंडा क जीत मे सहयोगी दल क
भूमिका अहम रहल अछि। मंुडा क जमशेदपुर संसदीय सीट छोडलाक बाद ओकरा लेल खींचतान शुरू भ गेल अछि। घटक दल एहि सीट पर एखने स अपन दावा पेश करि देलक अछि। भाजपा पर इ सीट छोडबा क दवाब अछि। भाजपा कए गठबंधन धर्म याद दियाउल ता रहल छैक, ओतहि भाजपा कोनो कीमत पर अपन परंपरागत सीट छोडबा लेल तैयार नहि अछि। खींचतान जारी अछि। बरहाल पंचात चुनाव आओर राष्ट्रीय खेल क बाद खरसावां क चुनाव मौजूदा सरकार क पैघ उपलब्धि अछि।


text:
मधुबनी। मधेपुर प्रखंड क कोसी निरीक्षण भवन पर कोसी विकास समिति क तत्वाधान मे मिथिला राज्य विमर्श पर परिचर्चा आयोजित कयल गेल । कार्यक्रम क अध्यक्षता मिथिलांचल कोसी विकास समिति क अध्यक्ष श्री शंभूनाथ मिश्र कयलथि।
परिचर्चा मे एक स्वरे सब वक्ता मिथिला राज्य क निर्माण पर अपन सहमति जनौलन्ह।
कार्यक्रम क शुभारम्भ शांति पाठ, स्वागत गीत आ जय जय भैरवि वन्दना क संग भेल।
कार्यक्रम क मुख्य अतिथि प्रो. केदार नाथ झा बजलाह जे मिथिला राज्य क निर्माण विना मिथिलांचल क विकास संभव नहि अछि। भाषा, संस्कृत,व्याकरण आदि सँ समृद्ध मैथिली भाषी रोजगार हेतु पलायन लेल विवश छथि।
कमलेश झा बजलाह जे मिथिला केसरी स्व. बाबू जानकी नन्दन सिंह क आदर्श के सम्मुख राखि मिथिला राज्य क परिकल्पना कयल जा सकैछ। ओ जनौलन्हि जे स्व. जानकी बाबू 1954 ई. मे मिथिला राज्य निर्माण हेतु संघर्ष रत छलाह। मिथिला संघर्ष समिति एहि लेल संघर्षरत रहत। ज्योति झा मिथिला क संस्कृत के बचा के रखबाक आवश्यकता पर जोड़ दैत प्रत्येक स्तर पर मैथिली क प्रयोग करबाक अनुरोध कयल।
श्री योगेंद्र पाठक वियोगी युवा वर्ग सँ मिथिला राज्य निर्माण हेतु सक्रिय सहयोग क आह्वान कयल। ओ कहलनि जे क्रान्ति क लेल बलिदान आवश्यक छैक। प्रो. किशोर नाथ झा स्व. जानकी बाबू क संघर्ष पर विस्तृत चर्चा करैत कहलनि मिथिला राज्य क निर्माण से हुनक सपना साकार होयत। मो.शमीम उर्फ वागी संघर्ष क आवश्यकता जनौलन्हि।गिरीजानन्द अर्द्धनारीश्वर मानव संसाधनक विकास हेतु मिथिला राज्य क आवश्यकता जनौलैन। मंच संचालन प्रो.यन्त्रू नाथ सिंह कयलन्हि।
कार्यक्रम के कृष्णमोहन मिश्र, रामचंद्र मिश्र, मधुकर, इंद्रनाथ ठाकुर, मायाशंकर मिश्र,दीनानाथ प्रसाद युवराज, लक्षमण राय, संजय कुमार पूर्वे, रतनपटवा, चमन कुमार लाल दास, डा. न्नद कुमार मिश्र, बिन्देश्वर साफी ,अजय शंकर सि़ह, बोलबम झा, ऋतुनंदन सिंह आदि संबैधित कयलन्हि।


text:
पटना। बिहार मे गैर-शिक्षण कर्मचारी क ह़डताल समाप्त भ गेलाक बाद राज्य क करीब 246 महाविद्याल मे पिछला 50 दिन स रूकल कामकाज सामान्य भ गेल। राज्य विश्वविद्यालय आ महाविद्यालय कर्मचारी संघ क संयुक्त मंत्री राम शंकर मेहता कहला जे विश्वविद्यालय आओर महाविद्यालय मे कार्यरत सबटा गैर-शिक्षण कर्मचारी काज पर लौट आएलाह अछि। जे कर्मचारी कोनो कारणवश काज पर नहि लौटलाह अछि ओ सेहो एक-दू दिन क भीतर काज पर लौट आउताह। शिक्षा विभाग क प्रधान सचिव अंजनी कुमार सिंह आ कर्मचारी महासंघ क बीच भेल वार्ता क बाद 18टा बिन्दु पर सहमति बनल अछि जेकर बाद कर्मचारी संघ 50 दिन स जारी ह़डताल कए समाप्त करबाक घोषणा केलक। प्रधान सचिव सिंह कहला जे कर्मचारी काज पर लौटलाह आ हुनकर निलंबन रद्द करि देल गेल।
उल्लेखनीय अछि जे ह़डताल समाप्त करेबा लेल राज्य क कईटा छात्र संगठन सेहो सरकार पर दबाव बनेने छल।


text:
पटना : रेल भर्ती के नियम में बदलाव के लेल विरोध क' रहल छात्र के लेल बहुत सुकून के खबैर अछि। आब अभ्यर्थि के उम्र सीमा में बढोतरी क' 28 स' 30 साल करबाक फैसला केएल गेला।
एही मुद्दा छात्र विरोध प्रदर्शन के देखैत केंद्रीय कानून मंत्री रवि शंकर प्रसाद संज्ञान लैत रेल मंत्र पीयूष गोयल स' बात केएन छलाह। जाहि के बाद पीयूष गोयल कानून मंत्री रविशंकर प्रसाद के ग्रुप डी में उम्रक' सीमा 28 स' बढ़ाकर 30 करे के आश्वासन देलाह।
सरकार के एही फैसला स' आंदोलनकारी छात्रक' जीत मानल जा रहल अछि। छात्र रेलवे में असिस्टेंट लोको पायलट पद के आवेदन शुल्क में वृद्धि वापस लेबाक लेल, ग्रुप डी के बहाली में आईआईटी अनिवार्यता खत्म करे आओर उम्र सीमा में हुए बदलाव के रद्द करबाक करैत छलाह। रैव दिन एही विरोध में छात्र पटना सहित औरंगाबाद, मुजफ्फरपुर आओर अथमलगोला में ट्रेनक' परिचालन ठप क देने छलाह।


text:
एलिजाबेथ प्रथम
एलिजाबेथ प्रथम (Elizabeth I, जन्म: ७ सितम्बर १५३३, मृत्यु: २४ मार्च १६०३) इङ्ल्यान्ड आ आयरल्यान्डक महारानी छल, जकर शासनकाल १७ नवम्बर १५५८ सँ ओकर मृत्यु धरि चलल छल । ओ ब्रिटेनक ट्युडर राजवंशक पाँचम आ अन्तिम सम्राट छल । ओ कहियो विवाह नै केनए छल आ एलिजबेथकें कोनो सन्तान नै छल आ एलिजाबेथ "कमारी रानी" (virgin queen, भर्जिन क्वीन)क नाम सँ सेहो जानल जाएत छल । ओ ब्रिटेनक सम्राट हेनरी अष्टमक बेटी होमए कऽ कारण जन्म कालमे एक राजकुमारी छल, मुदा एकर जन्मके अढ़ाई साल बाद एलिजाबेथक माता, ऐन बोलिनक मारि देनए छल आ एलिजाबेथक नाजायज घोषित करि देल गेल छल । सन् १५५३ धरि एकर सौतेला भाई एडवर्ड ६क शासनकालक बाद एकर बहिन मेरी १ शासन सम्म्भालक । मेरीक सन्तानरहित होमए कऽ बाद एलिजाबेथ १७ नवम्म्बर १५५८ कऽ अङ्ग्रेजी सिंहासनक बागडोर सम्भालने छल ।


text:
मधेपुरा: जिलाक किसान आब तेजीसँ माछक दिस अग्रसर भ’ रहल छथि। किसान परंपरागत खेतीकेँ छोड़ि क’ माछ पालनकेँ वरीयता द’ रहल छथि। असलमे, कोसी प्रमंडल क्षेत्रक मधेपुरा, सहरसा आ सुपौलक किसान खेती-किसानीसँ ल’ क’ आब हमरा लेल दू साँझक रोटीक जोगाड़ नहि, अपितु ई हमर सपनाकेँ पाँखि देबाक माध्यम बनि गेल अछि। एतुका किसान नव-नव तकनीकक सहारा ल’ क’ अपन आमदनीकेँ दोगुना करयमे जुटल छथि।
बाहरसँ माछ मँगेबाक नहि होयत आवश्यकता
मधेपुरा प्रखंडक बखरी गांवमे पहिल बेर बीस एकड़मे पोखरिक निर्माण क’ माछक खेती करयबला आलोक कुमार बतौलनि जे जाहि तरह माछक बिक्री भ’ रहल अछि, ओहिसँ नीक आमदनी हेबाक संभावना अछि। एहि गामक आन माछ पालक किसान भूषण रजक कहलनि जे माछसँ नीक आमदनी भ’ रहल अछि। जँ किसानकेँ खुशहाल बनाबय अछि त’ पारंपरिक खेतीक संग-संग माछसँ जुड़बाक हेतनि।
दोसर प्रदेश सभसँ अबैत अछि माछक चारा
माछ पालक सभक कहब अछि जे माछ पालनमे सभसँ पैघ समस्या माछकेँ खयबाबला दाना यानि फीडक भ’ रहल अछि। कियेक त’ माछक चारा दोसर प्रदेशसँ मंगवाबय पड़ि रहि रहल अछि। ओ कहलनि जे बखरी गाममे एकटा फीड फैक्ट्री खुजल अछि। मुदा लॉकडाउनक कारण चालू नहि भ’ सकल अछि। एहि फेक्ट्रीक चालू भ’ जयबाक बाद माछक चारा दोसर प्रदेशसँ माछक चारा आसानीसँ कम दामपर घरेमे भेटि जायत। जकर बाद त’ आमदनीमे बढ़ोत्तरी भ’ जायत। तेजीसँ बढ़ि रहल अछि माछ पालन
ध्यातव्य अछि जे कोसी प्रमंडल क्षेत्रक मधेपुरा, सहरसा आ सुपौल जिला समेत बिहारमे कतेको आन जिलाक किसान तेजीसँ माछ पालनसँ जुड़ि रहल छथि। एनामे खास क’ मधेपुरा जिलाक ग्रामीण क्षेत्रमे वृहद पैमानापर माछ तालाबक निर्माण कयल जा रहल अछि। जिलामे कोनो एहेन पंचायत नहि अछि। जतुका किसान माछ पालन नहि क’ रहल हो। एनामे ओ दिन दूर नहि जखन माछ उत्पादनमे आत्मनिर्भर भ’ जायत।
22,563 total views


text:
आईएसआईएस
इस्लामी राज्य (अरबी : ﺍﻟﺪﻭﻟﺔ ﺍﻹﺳﻼﻣﻴﺔ al-Dawlah al-Islāmīyah) जून २०१४ मे निर्मित एक अमान्य राज्य तथा इराक एवं सीरिया मे सक्रिय जिहादी सुन्नी सैन्य समूह छी। अरबी भाषा मे ई संगठन क नाम अछी 'अल दौलतुल इस्लामिया फिल इराक वल शाम'। एकर हिन्दी अर्थ अछी- 'इराक एवं शाम क इस्लामी राज्य'। शाम सीरिया क प्राचीन नाम छी।[१][२]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ इराक लगेलक अमेरिका से मदद क गुहार, कहियो नै भ सकैत अछी हमला (फोकस टाइम्स ; २४ जून २०१४)
- ↑ ISIS क धमकी, सेक्स के लेल भेजु अपन बेटिसभ-पत्निसभ (समय अलाइव)


text:
शर्मिला टेगोर
शर्मिला टेगोर एक भारतीय चलचित्र अभिनेत्री छी। ओ भारतीय चलचित्र कलाकार सैफ अली खानक माता सहो छी।
बाल्यकाल[सम्पादन करी]
व्यक्तिगत जीवन[सम्पादन करी]
मुख्य चलचित्रसभ[सम्पादन करी]
प्रसिद्धि[सम्पादन करी]
पुरस्कारसभ[सम्पादन करी]
- १९७५ – राष्ट्रिय चलचित्र पुरस्कार - सर्वश्रेष्ठ अभिनेत्री पुरस्कार — मौसम[३]
- २००३ – राष्ट्रिय चलचित्र पुरस्कार - सहायक अभिनेत्री पुरस्कार — अवार अरान्ये[३]
- १९७० – फिल्मफेयर सर्वश्रेष्ठ अभिनेत्री पुरस्कार — आराधना[३]
- १९९८ – फिल्मफेयर पुरस्कार[३]
प्रमुख चलचित्रसभ[सम्पादन करी]
सन्दर्भ सामग्रीसभ[सम्पादन करी]
- ↑ "Sharmila Tagore, for UNICEF", rediff.com, ८ दिसम्बर २००५।
- ↑ "Padma Awards Announced", Government of India, २५ जनवरी २०१३, अन्तिम पहुँच १० अक्टुबर २०१५।
- ↑ ३.० ३.१ ३.२ ३.३ इन्टरनेट चलचित्र भण्डारणमे Sharmila Tagore
बाह्य जडीसभ[सम्पादन करी]
एहो सभ देखी[सम्पादन करी]
- सन् १९४४ मे जन्म
- भारतीय चलचित्र अभिनेत्रीसभ
- फिल्मफेयर पुरस्कार विजेतासभ
- हिन्दी चलचित्र अभिनेत्रीसभ
- टेगोर परिवार
- भारतीय मुसलमानसभ
- भारतीय पूर्व हिन्दूसभ
- मलयालम चलचित्र अभिनेत्रीसभ
- मराठी चलचित्र अभिनेत्रीसभ
- बङ्गाली चलचित्र अभिनेत्रीसभ
- सर्वश्रेष्ठ अभिनेत्रीक लेल राष्ट्रिय चलचित्र पुरस्कार विजेतासभ
- पद्म भूषण धारकसभ
- जीवित लोक


text:
वडा नम्बर ५ स्मार्ट वडा
पहुरा समाचारदाता
धनगढी, ९ सावन । सूचना प्रविधि स्थापना हुइलपाछे कैलालीके कैलारी गाउँपालिका वडा नम्बर ५ के वडा कार्यालय स्मार्ट बनल बा ।
दुई बरस आघे वडा कार्यालयमे स्थापना हुइल सूचना प्रविधि केन्द्रके डाटा पोर्टलसे टमान मेरिक सूचना तथा सेवा लेहे सेक्ना अवस्था रहल वडाध्यक्ष विष्णु चौधरी बटैलै । वडा कार्यालयमे स्थापना हुइल सामुदायिक सूचना प्रविधि केन्द्रके नियमित सचालन ओ समीक्षा कार्यक्रममे बोल्टी उहाँ सूचना प्रविधि स्थापनासे ढेर सेवा ग्राही घरबैैठे टमान मेरिक सेवा तथा सूचना लेहे सेक्ना हुइल बटैलै ।
सूचना प्रविधि केन्द्रके डाटा पोर्टलसे सेवाग्राहीहुक्रे वस्तुगत विवरण, गाउँपालिकाके नीति, गाउँसभाके निर्णय, वार्षिक विकास कार्यक्रम तथा क्षेत्रगत बजेट, कर तथा उपयोगी जानकारी लेहल वडा अध्यक्ष चौधरी बटैलै । सूचना प्रविधि केन्द्रके डाटा पोर्टलमे सूचना थारु भाषामे रहल ओरसे बहुट सहजुल महशुस करल ओ समयके बचत हुइल बतागिल बा ।
ग्राम विकास तथा अनुसन्धान केन्द्र कैलालीसे सेसी नेपालके आर्थिक सहयोगमे सुशासन परियोजना अन्तर्गत कैलारी गाउँपालिका वडा नम्बर ५ पवेरामे स्थापना करल सामुदायिक सूचना प्रविधिके अवलोकन ५ सय २८ जाने करल अध्यक्ष बटैलै । जेम्ने ३ सय ८८ जाने पुरुष ओ १ सय ४० जाने महिला रहल बाटै । सूचना प्रविधिके अवलोकन संगे टमान मेरिक सूचनासमेट प्राप्त करल उहाँ बटैलै ।
ग्राम विकास तथा अनुसन्धान केन्द्र कैलालीके सुशासन परियोजना जिल्ला संयोजक ठाकुरप्रसाद करियप्रधान सहजीकरण करटी सूचना प्रविधि केन्द्र ओ प्रयोगमे रहल प्रविधि औजारके बारेमे जानकारी डेहल रहिट ।
कार्यक्रममे अधिकारकर्मी गोमा आचार्य, आरडिआरसीके कोषाध्यक्ष भुवन जोशी ओ वडा सचिव चुन्कु चौधरी मन्तव्य तथा जिज्ञासा राखल रहिट । वडा सदस्य, भल्मन्सा, युवा क्लव, शिक्षक, सहकारी, अन्य सरोकारवाला, स्थानीय नागरिक समाज सस्थाके प्रतिनिधिहुकनके सहभागितामे हुइल समीक्षा कार्यक्रममे प्रभाकारी सूचना प्रविधि संचालनके लाग कार्य योजना तयार कैगिल बा ।


text:
सहरसा। 21 मार्च। कोसी के इलाका दूषित पेयजल लेल सेहो जानल जायत अछि। एतुका पेयजल मे आयरन केर बेसी मात्राक कारण पेट केर बीमारी सँ लोग परेशान रहैत छथि। ऐना मे वर्षाजल केर संरक्षण आओर ओहिके पेयजल के रूप मे उपयोग करबाक कैको बरख सँ गाम - गाम मे अलख जगा रहल छथि महिषी के राजेन्द्र झा। विनोवा जी केर आदर्श पर चले बला सर्वोदयी विचारधारा सँ जुड़ल रहबाक कारण समाज सेवा मे हुनक प्रवेश भूदान आन्दोलन से भेलनि।
70 के दशक मे जखन क्षेत्रक जनता कोसी दियारा क्षेत्र महिषी आओर दरभंगा के आपराधिक गिरोह सँ परेशान छल तखन हिनक पहल पर ओहि समय 26 कुख्यात कोसी सेवा सदन आश्रम पर तत्कालीन पुलिस अधीक्षक केर समक्ष आत्मसमर्पण केना छल। फेर जानल मानल जल विशेषज्ञ दिनेश मिश्र केर सहयोग सँ लोग सभमे जलनिकासी आओर पर्यावरण केर संबंध मे जागरूकता फसारै केर बीड़ा उठौलन्हि।
ओहिक बाद भू-जल मे आयब रहल गिरावट सँ चिंतित समाज के जल संरक्षण के लेल प्राचीन आओर प्राकृतिक तकनीक केर जानकारी गाम - गाम पहुंच दैत रहला। हिनके प्रयास सँ क्षेत्रक कैको प्राचीन कुआ आओर तालाब सभक जीर्णोद्धार कराओल जे सकल। बाढ़िक समय पेयजल केर होय बाला दिक्कतक लेल जलक संग्रह आओर ओहिके पेयजल के रूप मे उपयोग के लेल क्षेत्र केर बाढिग्रस्त गाम मे राजेन्द्र झा अलख जगाबैत आइब रहल छथि।


text: पटना। बिहार क नव राजकुमारी राजकुमारी देवी कए आब घर-घर जाकए शौचालय क सफाई नहि करै पड़त आ नहि आब कलवतिया कए माथ पर मैला ढोए पड़त। इ आ हिनका सन कई टा महिला आब सरकारी ऋ ण क सहायता स अपन उद्यम शुरू करबाक निर्णय लेलथि अछि। मुख्यमंत्री नीतीश कुमार द्वारा मैला ढोहनिहारि आ हुनकर आश्रित क पुनर्वास क लेल आवंटित ऋ ण एहि महिला लोनिक सपना साकार करि देलक अछि। पटना क मुसहरी टोला निवासी राजकुमारी कहैत छथि जे लोकक घर मे जाकए शौचालय क सफाई करब हुनकर मजबूरी छल। पेट क लेल ओ एहि तरह क काम करैत छलीह। ओ कहलथि जे आब ओ तरकारी क दुकान खोलिकए अपन परिवार क पेट भरतथि। दोसर दिस, काठपुल मंदिरी इलाका क निवासी कलवतिया सेहो एहि ऋ ण क उपयोग कोनो रोजगारपरक काज मे लगेतीह। ओ कहलथि जे किछु भ जाए आब मैला त नहि उठायब। एहने कहानी बुजुर्ग कामेश्वर राम क सेहो अछि। ओ कहला,’हमर जीवन क शुरुआत मैला उठेबा स भेल छल। हमरा डर छल जे मौत सेहो एकरे संग भ जाइत, मुदा आब जीवन क अंतिम पड़ाव मे हम फल आ तरकारीक दुकान शुरू करि कए इज्जत क जिंदगी व्यतीत करब।। उल्लेखनीय है कि गुरुवार कए मुख्यमंत्री मैला उठेनिहाहार आ हुनकर आश्रित क पुनर्वास क लेल 4,515 लोक क बीच 30-30 हजार टका क राशि क चेक आवंटित केलथि छलाह।


text:
जितेंद्र कुमार झा इंडियन सिविल अकाउंट सर्विसेज केँ अधिकारी छथि। सोम दिनक भोर ओ मॉर्निंग वॉक लेल निकलल छला ओहिक बाद सँ एखन धरी वापस नहि आयल छथि। आइएएस अधिकारी जितेंद्र कुमार झा केर लापता होयबाक खबैर भेटते सुपौल सदर प्रखंड केँ बभनगामा वार्ड नंबर 12 स्थित हुनकर पैतृक आवास पर सन्नाटा पसरल अछि।
परिजन सभक कानि - कानि बहुत खराब हाल अछि। पिता दर्पनारायण झा आ माँ विमला देवी क' जहिना ऐहिक जानकारी मोबाइल से भेटल हुनका सभक कलेजा मानु मुंह मे आबि गेलनि। आइएएस अधिकारी झा क' जमीन खा गेल वा आसमान निगलि लेलक ई तेँ पुलिसिया अनुसंधानक बादे पता चलत मुदा एखन जतेक मुंह, ओतेक बात भ' रहल अछि।
अपने क' बता दी जितेंद्र झा पहिने सूचना प्रसारण मंत्रालय मे छला जाहिक बाद हुनकर ट्रांसफर एचआरडी मिनिस्ट्री मे क' देल गेलनि। जितेंद्र झा केँ शादी बरख 2006 मे भेल छल। ओ अप्पन ईमानदारी के लेल अप्पन संगी साथी सभक बीच फेमस छला। हुनका लापता भेलाक बाद सँ घरक मंजर शोकमय बनल अछि। हुनकर पत्नी आओर बच्चा सभक कानि कानि केँ बहुत खराब हाल अछि। बच्चा सभ बेर - बेर अप्पन माँ सँ पुछैत छथि माँ पापा कखन औता। फिलहाल एहि मामला ल'के दिल्ली मे गुमशुदगी केर रिपोर्ट दर्ज कराओल गेल अछि।


text:
राजनीति मे नैतिकताक मापदंड
कहय लेल लोकतंत्र, लोकक चयनित सरकार द्वारा विधि अनुसार शासन; लेकिन यथार्थतः छक्कल-बक्कल सँ शासन तंत्रक संचालन वर्तमान राजनीति के ‘सामान्य बात’ बनि गेल अछि। कलिकाल के बड नीक चर्चा तुलसीकृत् रामचरितमानस मे कहल गेल अछि –
सो कलिकाल कठिन उरगारी। पाप परायन सब नर नारी॥
कलिमल ग्रसे धर्म सब लुप्त भए सदग्रंथ।
दंभिन्ह निज मति कल्पि करि प्रगट किए बहु पंथ॥९७ क॥
भए लोग सब मोहबस लोभ ग्रसे सुभ कर्म।
सब कियो पाप मे लिप्त अछि। ई पाप सब धर्म केँ अपन भोजन बना लेलक। सदग्रंथ लुप्त भ’ गेल अछि। दम्भी सब अपन-अपन मति सँ कल्पना कय-कय केँ अनेकों पंथ प्रकट कय देलक अछि। सब कियो मोह केर वशीभूत भ’ गेल अछि। लोभ सारा शुभ कर्म केँ अपन आहार बना चुकल अछि।
एहेन स्थिति मे राजनीति मे शुचिता के अपेक्षा करब व्यर्थ मात्र सिद्ध होयत।
प्रजातंत्र के स्वरूप पर सवाल
सब नाम लैत अछि प्रजा के, लेकिन तंत्र एहेन बनेने अछि जाहि मे बहुमत जुटेबाक लेल अनेकों तरहक दुर्भावना आ आपसी अन्तर्विभाजन के खेल मात्र हावी अछि।
भारत जेहेन पैघ लोकतांत्रिक देशक इतिहास पर नजरि देला सँ पता चलैत अछि जे एहि ठाम आजादी प्राप्ति सँ देश केँ टुकड़ा करय सँ लैत सत्ता-शासनक बागडोर पर हावी रहबाक लेल ‘नीति व नैतिकता’ केँ अनेकों बेर ताख पर राखि अपन मनमर्जी सँ काज कयल गेल अछि।
कहय लेल ‘गणराज्य’, यानि ‘विधि द्वारा शासित’ राष्ट्र – आ विधि के व्याख्या मे अपन पेंच फँसायब, अपन शैली सँ जनादेशक दुरुपयोग करब, आ फेर दुष्परिणामक जिम्मेदारी सेहो वैह निरीह जनता पर थोपि देब…. सत्तापक्ष आ विपक्ष दुनू नाम लेब जनता के आ काज करब अपन मनमौजी वला।
गठबंधन के राजनीति के शुरुआत तखन मजबूरी बनि गेल जखन देश मे लगातार त्रिशंकु संसद बनबाक जनमत भेटय लागल। एहेन अवस्था मे विभिन्न राजनीतिक दल अपन निजी सिद्धान्त व विचारधारा अलग-अलग रहितो जनादेश प्राप्त करबाक लेल आपस मे सहमति सँ संसदीय सीट पर चुनाव लड़बाक तालमेल करय लगलाह आ जनता मे भरोसा देलाह जे आगामी सरकार बना जनताक सब हित आ देशक हित करब। जनता ताहि आधार पर अपन मतदान कयलक, कोनो एक गठबंधन केँ बहुमत देलक। लेकिन ‘खेला’ शुरू होइत अछि सत्ता प्राप्ति मे पद के होड़ मे। यदि केकरो ओकर मोन लायक पदवी प्राप्त नहि भेल त ओ जोड़-तोड़ के गणित मे लागि जाइत अछि। बिसरि जाइत अछि नीति आ नैतिकता आ ओकर अपनहि द्वारा कयल ओ वादा जे जनहित-देशहित के कार्य करबाक लेल राजनीति करब। एखन एहि तरहक अराजकता मे लगभग सब राजनीतिक दल बेतरतीब ढंग सँ लागल देखा रहल अछि।
जनताक देल जनमत सँ एना सरेआम बलात्कार लोकतंत्र आ एकर मूल्य-मान्यता पर सवाल ठाढ़ कय रहल अछि। जनता निरीह, मजबूर आ मूक बनिकय एहि राजनीतिक खिलाड़ी सभक तमाशा देखय लेल बाध्य रहैत अछि। विधि-विधान आ संविधान प्रति राजनीतिक दल या व्यक्ति के सम्मान सेहो उपद्रव करैत, छल-प्रपंच आ ‘सेटिंग’ करैत धज्जी उड़बैत मात्र देखल जाइत अछि। एना लागि रहल अछि मानू ई प्रजातंत्र कोनो काजक नहि हो, एहि सँ बहुत नीक ‘तानाशाही प्रवृत्ति’ जे कम सँ कम एकटा निश्चित निष्ठा आ नियम पर चलत, जेकरा निरीह जनता कोहुना भोगि लेबाक आदति बना लेत।
कल्पना करू, एकर वीभत्स रूप कि सब होयत। जे सत्ता मे रहत ओ सत्ताक दुरुपयोग कय केँ विरोधी केँ समाप्त करबाक प्रयास करबाक यत्न करत। आर एहि तरहें देश मे अराजकताक प्रवेश सुनिश्चित अछि। कखन देश मे गृहयुद्ध के माहौल बनत आ कखन कि होयत से कियो नहि जनैत अछि।
तखन त भारतीय लोकतंत्र मे न्यायपालिका आ सैन्य सुरक्षा प्रणालीक एकटा मजबूत सपोर्ट अछि जेकर समुचित उपयोग सँ बेथिति केँ थिति पर आनल जाइत अछि। विधान मे प्रि-पोल एलायन्स आ जनता मे कयल वादा केँ पछाति काल कोनो हाल मे भंग नहि करबाक नियम-कानून बनेला सँ कम सँ कम एक कार्यकाल लेल आपस मे समन्वय लेल ई सब बाध्य होयत। संगहि लोभ-प्रलोभन आ मोह-अहंता मे देशहित-जनहित केँ चोट नहि पहुँचायत, एतेक नैतिकता केँ मानय लेल बाध्य होयत राजनीति।
हरिः हरः!!


text:
विराटनगर, १५ मार्च २०२२ । मैथिली जिन्दाबाद!!
काल्हि दिनांक १६ मार्च २०२२ तदनुसार २ गते चैत बुध दिन विराटनगर महानगरपालिकाक मेयर साहेब भीम पराजुली संग वार्ड संख्या १२ केर अध्यक्ष हीरालाल कामत के समारोहपूर्वक सम्मान कयल जायत, संगहि अपन ब्राह्मण समाज द्वारा होली शुभकामना आदान-प्रदान कयल जायत।
विदित हो जे विराटनगर मे अपन ब्राह्मण समाज द्वारा काली पूजा के परम्परा केँ हालहि किछु वर्ष पूर्व शुरू कयल गेल अछि जे एहि महानगर केर एकटा अनुपम उपलब्धि आ शान के रूप मे मान्यता प्राप्त कयलक अछि। एहि आयोजन मार्फत आम जनताक कल्याणक निहित उद्देश्य केँ देखैत विराटनगर महानगरपालिकाक मेयर एहि वर्ष घोषणा कयने रहथि जे आगामी वर्ष सँ ई महत्वपूर्ण पूजा-यज्ञ लेल संस्था केँ महानगरपालिका दिश सँ जमीन उपलब्ध करायल जायत, आर हालहि महानगरपालिका द्वारा विराटनगर वार्ड १२ के मिथिला चौक पर २ कट्ठा जमीन काली पूजा लेल मन्दिर संग सामुदायिक भवन आ पुस्तकालय निर्माणार्थ उपलब्ध करायल गेल अछि। एहि सदाशयतापूर्ण सहयोग लेल मेयर पराजुली एवं वडाध्यक्ष कामत केर सम्मान सहितक ई होली मिलन समारोह केर आयोजन करबाक जनतब अध्यक्ष झा करौलनि अछि। एहि कार्यक्रम मे वृहत् उपस्थिति लेल सेहो ओ आह्वान कयलनि अछि।


text:
दिवस विशेष सन्देश
– प्रवीण नारायण चौधरी
डा. बैद्यनाथ चौधरी ‘बैजू’ केर जन्मदिन पर प्रवीण शुभकामना
मिथिलाक प्रणेता आ नेता डा. बैद्यनाथ चौधरी ‘बैजू’ केर आइ जन्मदिन होयबाक सूचना फेसबुक नोटिफिकेशन सँ प्राप्त भेल अछि। जनक-जानकीक मिथिला, विद्यापतिक मिथिला, सलहेश-दीनाभद्रीक मिथिला, कर्पूरी-लोहियाक मिथिला, डा. लखन बाबू आ जानकीनन्दन सिंह केर मिथिला, बाबूसाहेब चौधरी आ विलट पासवान विहंगम केर मिथिला, डा. रामभरोस कापड़ि ‘भ्रमर’ आ रामरिझन यादव केर मिथिला, राजीव झा आ श्यामसुन्दर यादवक मिथिला – ओहि युग सँ एहि युग धरिक मिथिला, भारत ओ नेपाल केर मिथिला, सीमा सहित आ सीमा रहित मिथिला – मिथिलाक एकटा अत्यन्त खास दिवाना आ अपन छात्र जीवन सँ वर्तमान ६६म वर्षक जीवनकाल धरिक यात्री डा. बैद्यनाथ चौधरी बैजू केँ हुनकर कइएक सिद्धान्त, सादगी, श्रेष्ठता आ सम्पूर्णता लेल हम प्रवीण प्रणाम करैत जन्मदिनक विशेष शुभकामना दय रहल छी।
सर्वप्रथम मोन पाड़ब २०११ ई. विराटनगर मे आयोजित विद्यापति स्मृति पर्व समारोह २०६८ जेकर संयोजक स्वयं रही, जाहि मे भारत आ नेपाल केर कइएक दिग्गज समाजसेवी, विद्वान्, राजनीतिज्ञ, कवि, लेखक, विचारक, गायक, कलाकार, चित्रकार, रंगकर्मी आदिक महाकुम्भ लागल छल, मैथिली-मिथिलाक इतिहास मे चिरकाल धरि स्मरणीय एहि आयोजनक मुख्य अतिथिक रूप मे नेपालक तत्कालीन उपराष्ट्रपति परमानन्द झा आयल छलाह आर एहि मे डा. बैद्यनाथ चौधरी ‘बैजू’ आमंत्रण स्वीकार कय उपस्थित भेल छलथि – ससमय पहुँचि भोरका नगर-परिक्रमा सँ लैत कार्यक्रमक उद्घाटन सत्र धरि अपन समय देने रहथि – मैथिली भाषा आ मिथिला सभ्यता पर सारगर्भित विचार रखने रहथि – सब किछु प्रेरणास्पद लागल छल। तदोपरान्त २०१२ सँ मिथिला राज्य निर्माण वास्ते दिल्लीक जन्तर-मन्तर पर भारतीय संसदक प्रत्येक सत्रक आरम्भ दिवस पर राखल जा रहल धरना मे सहभागिताक समय संगत, २०१३ केर मिथिला राज्य निर्माण यात्रा (प्रथम) मे अपूर्व सहयोग आ संग, मधुबनी, दरभंगा, सहरसा आदि अनेकों स्थान पर हुनका संग सहकार्य, राजविराज, जनकपुर, विराटनगर सहित मैथिली-मिथिलाक वास्ते तपोभूमि लगभग प्रत्येक स्थान पर आ विशेष रूप सँ दहेज मुक्त मिथिलाक स्मारिका विमोचन लेल ऐतिहासिक स्थल ‘सौराठ सभागाछी’ मे प्रत्यक्ष भेंटघांट सदिखन उत्साहवर्धन कयलक। हुनक एक कप चाहो तक नहि पीबाक मुदा घंटों धरि एक्कहि आसन मे डटल रहबाक अनुपम छवि-छटा काफी प्रेरित करैत रहल अछि।
महादेवक परमभक्त डा. बैजू जखन अपन स्वर मे बाबा बैद्यनाथ केँ याद करैत छथि, ताहि समयक जिला परिषदक उपाध्यक्ष भरत भूषण यादव केर चेम्बर मे ओ प्रस्तुति अविस्मरणीय अछि। संयुक्त मिथिला राज्य संघर्ष समिति केँ पुनः सक्रिय करबाक एक अनुरोध आ समस्त एकजूटता लेल सभ केँ एक मंच पर अयबाक आह्वान प्रति पूर्ण समर्थन देबाक सहजता – हर बात लेल डा. बैजू हमरा लेल एक पूज्य आ अविस्मरणीय महान नेता छथि। जा धरि जियब, डा. बैजू समान मार्गदर्शक आ मिथिलावादक प्रखर समर्थक प्रति अपन समर्पण बनौने रहब। पिछला दुइ गोट अन्तर्राष्ट्रीय मैथिली सम्मेलन जे क्रमशः राजविराज आ जनकपुर मे आयोजित छल, ताहि मे सहभागिता आ डा. बैजू संग सहकार्यक सेहो अलगे अनुभूति भेटल। तदनुसार २०१९ केर अन्तर्राष्ट्रीय मैथिली सम्मेलन एहि विराटनगर मे अपन संयोजन मे करबाक सौभाग्य भेटल अछि… अपना भरि सब किछु करय मे लागल छी, शेष जानकी जी देखथिन। डा. बैजू प्रति जाहि निष्ठा आ समर्पण आइ बनल अछि, से हमरे भाग्य केँ बढा रहल अछि। अपन नेताक प्रति समर्पण निश्चित एकटा कठोर तपस्या जेकाँ होइत छैक। अपन अनुशासन एहिना ता-उम्र बनल रहय, एतबहि पराम्बा जानकी सँ प्रार्थना। डा. बैजू दीर्घायु होइथ, स्वस्थ आ कुशल रहथि – हमरा सभ केँ सदिखन सद्मार्ग पर चलबाक लेल सहयोग आ उत्साह दैत रहथि।
हरिः हरः!!


text:
चेतना समिति पटना द्वारा आयोजित विद्यापति पर्व 2012 केर अपन किछु अनुभव बांटि रहल छथि गुंजन श्री
चेतना समिति पटनाक तत्वावधान मे आयोजित वर्ष २०१२ बिद्यापति पर्ब समारोहक दोसर दिनक कार्यक्रम देखबा लेल डेरा सं विदा भेलहुं. साँझ मे लगीच ५ बजे ओतय पहुंचलहुं त’ देखलहुं जे सब गणमान्य साहित्यकार, रंगकर्मी आ कलाकार लोकनि सब काते-काते ठाढ़ छथि आ जतय बैसबाक जगह छैक ओतय दर्शक नाम पर सिर्फ किछु महिला लोकनि बैसल छथि. अंदाजन १०० गोटे, शायद गणमान्य व्यक्ति सभ कें बैसबा मे अपन पाग निच्चा खसैत बुझाइत छलनि. खैर ...
किछु कालक बाद कार्यक्रम “जय-जय भैरवि” सं शुरू होइत अछि, तकर किछु कालक बाद लोकक गहमा-गहमी बढ़ैत छैक. पुछला पर ज्ञात भेल जे बिहार सरकारक २टा मंत्री आबि रहल छथि, आब सब गोटे ब्यस्त हुनका लोकनि कें आगा-पाछा मे, ओ लोकनि मंचस्थ भेला आ तकर बाद शुरू भेल राजनीतिक खेल, समितिक एकटा अधिकारी अपन दबल स्वर स’ मंत्रीजी स’ भीख मंगला जे पटना मे जे विद्यापति भवन बनबा लेल सरकार पाइ देने छल ताहि मे किछु आर मुद्रा चाही कियैक त’ एतेक मे नहि बनि सकत भवन आ तकरा बाद कहला जे 'मिथिला भवन' हेतु सेहो चाही... आ तकर बाद एकटा मैथिल बिधायकजी ओही बात कें राजनीतिक रंग मे रंगि क' प्रस्तुत केलनि आ अपन एकटा बात जोरला जे नीक आ स्वागत योग्य कहलाह, जेना भारतक सब राज मे अपन-अपन भाखा मे पढाइ होइत छैक तहिना मिथिला मे मैथिली मे सेहो हेबाक चाही, सबस’ नीक बात ई जे बिधायकजी एही बात कें अपन अधिकार जकां मंगलनि आ कहलाह जे यदि नहि भेटत त' छीनि लेब हम सब अपन अधिकार, तुरत मोन पडलाह बाबा नागार्जुन आ एकटा पंक्ति —
“अछि सलाई में आगि जरत की बिना रगरने,
पायब निज अधिकार कहू की बिना झगरने”..
...तत्पश्चात मंत्रीद्वय (अश्वनी कुमार चौबे आ श्रीमति सुखदा पाण्डेय) उपरोक्त सब बातक लेल सरकार स’ गप्प करता से आश्वासन सेहो देलाह जे बस एकटा नाटक केर रटल-रटायल संबाद जकां लागल मुदा आर उपाए कोन.... ओकर बाद किछु सांस्कृतिक कार्यक्रम चलल किछु काल जकरा स्नेहा वर्मा, ममता झा, मनीष टीपू इत्यादि प्रस्तुत केलाह. तकर बाद शुरू भेल नाटक जकर उद्घोषक छलाह “कमल मोहन चुन्नू”. नाटक छल- अदभुत संजोग, जकर लेखक कुमार गगन निर्देशक उमाकांत झा छ्लाह.
नाटक देखबा जोग छल कियैक त’ एहि मे बिलकुल नब गप छल, महानगर मे आबि क’ मिथिलाक’ युबक लोकनि प्रेम-विवाह क' लैत छथि आ ताहि सं हुनका की की सब मानसिक क्लेश भोगय पडैत छनि आ संगहि एकटा बिमारीक बहन्ने दुनू व्यक्ति कें मानसिक टेना-मेनी आ फेर सच गप बुझि क’ सलाह भ’ गेनाइ यद्यपि पुरान विषय अछि मुदा नाटककार एकरा नब रूपे बहुत नीक जकां लिखलाह आ निर्देशक नीक रूपें कसलाह एकरा, नाटक मे सबस’ नीक गप छल आजुक बूढ़ सासुक बिलकुल नब मानसिकता स' परिपूर्ण बिचार आ संगहि घर मे हुनक बिलकुल पुरान बिचारधाराक पालन केर बीच मे ठाढ़ ओ असगर, एही पात्र मे छली मैथिलीक संभवतः सबस’ पहिल महिला रंगकर्मी प्रेम लता मिश्र 'प्रेम' ओ खूब नीक जकां अपन पाट केलनि, एहि मे एकटा आर महिला पात्र छलीह “सुश्री ज्योति प्रभा” जिनक अभिनय सेहो सराहनीय छल मुदा मंच स’ अहि बात के कियो गोटे चर्चा नहि कएला, पता नहि कियैक शायद एकर कारण पूर्वाग्रह छल हेतैक, येन-केन प्रकारे नाटक खूब नीक जकां संपन्न भेल आ फेर पात्र परिचय आ तकरा बाद शायद पूर्वहि स’ नियोजित पुरस्कारक घोषणा. जाहि मे २टा पुरस्कार देल गेल नाम त' नहि मोन अछि पुरस्कारक मुदा एकटा भेटल “कुमार गगन” कें समस्त नाटक मे सबस’ नीक भूमिका लेल आ दोसर श्रीमति प्रेम लता मिश्र 'प्रेम' कें कथित तौर पर समस्त नाटक मे महिला मे सबस’ नीक अभिनय लेल छलैक, हम एही ठाम एकटा बात कह' चाहब जे एहि दुनू पुरस्कारक खगता नहि त' एहि दुनू बरिष्ट रंगकर्मी कें छनि आ ने ई उचित लगैत छैक कियैक त’ “नवतुरिया आगा आबैक” एही नारा केर बोली देबयवला सब कियैक बिन खगते एही दुनू पुरान लोक कें ई देलाह यद्यपि हम ई नहि कहि रहल छी जे ई दुनू गोटे एही केर हकदार नहि छलाह मुदा एकटा बात ई जे अगर कोनो मंच पर पुरान आ अनुभवी कलाकार रहत त’ बेसी काल होइत छैक जे ओ नब कलाकार कें झांपि देइत छैक मुदा तकर मने ई नहि जे नवतुरिया नीक अभिनय नहि करैत अछि. एहि ठाम त' कोनो ने कोनो बहन्ने नवतुरिया कें पुरस्कृत कयल जेबाक छलैक ताकि आगाँ ओ आर बेसी उर्जस्वित भ’ क’ काज करैत, खैर एकटा बात आओर कहब जे आइ नाटक डिजिटल थियेटर दिस डेग बढ़ा रहल अछि आ एहि दौर कें बहुत नीक जकां एहि नाटक मे बौआ “स्वर्णिम” देखौलनि, एहि बौआ कें जतेक प्रशंसा करी से कम अछि कियैक त’ ई ततेक नीके जकां अपन काज देखेलाह जे मोन गदगद भ’ गेल. हम त’ कहब जे हिनकर काज केर बिना नाटक बिलकुल अपूर्ण सन लगैत, हुनकर एही काज स’ प्रसन्न आ गदगद भ’ क’ आदरणीय “बटुक भाइ” हुनका एकटा नटराजक मूर्ति आ अपन सुमधुर बोली मे अशेष आशीर्वाद पुरस्कार स्वरूप अपना दिस स’ देलखिन, समिति एहि कें जरूरी नहि बुझलक शायद, एहि ठाम कहि दी जे बौआ स्वर्णिम कुमार गगनक सुपुत्र छथि आ हिनकर बहिन ईशा बैदेहीक मंच पर उपस्थिती आ पार्श्व सहयोग स्वागत योग्य अछि... आ तकर बार समितिक एकटा अधिकारी समारोह कें बिधिवत संपन्न होयबाक घोषणा केलाह...
बात त’ आर बहुत रास फुरा रहल अछि, जेना मैथिलीक पोथीक’ दोकान पर भीड़ त' बहुत देखलहुं मुदा सब गोटे खाली समय बिताबय लेल पन्ना गिनैत ठाढ़ छलाह, दोकानदार स’ पुछलहुं त’ कहलाह जे काल्हिखन भोर मे जे पोथी सब अनलहुं अछि ताहिमे लगभग ५० प्रकारक पोथी छल मुदा एखन धरि सब ओहिना सजल अछि गोटेक-आध बिकायल अछि ,हम सोचलहुं जे कियैक नहि, मैथिल कें त’ सजबय केर आदति होइत छनि ताहि हेतु ओ सब अहाँ स’ नहि किनलाह जे कहीं अहाँक सजाबट ने ख़राब भ' जाय...
किछु कालक बाद कार्यक्रम “जय-जय भैरवि” सं शुरू होइत अछि, तकर किछु कालक बाद लोकक गहमा-गहमी बढ़ैत छैक. पुछला पर ज्ञात भेल जे बिहार सरकारक २टा मंत्री आबि रहल छथि, आब सब गोटे ब्यस्त हुनका लोकनि कें आगा-पाछा मे, ओ लोकनि मंचस्थ भेला आ तकर बाद शुरू भेल राजनीतिक खेल, समितिक एकटा अधिकारी अपन दबल स्वर स’ मंत्रीजी स’ भीख मंगला जे पटना मे जे विद्यापति भवन बनबा लेल सरकार पाइ देने छल ताहि मे किछु आर मुद्रा चाही कियैक त’ एतेक मे नहि बनि सकत भवन आ तकरा बाद कहला जे 'मिथिला भवन' हेतु सेहो चाही... आ तकर बाद एकटा मैथिल बिधायकजी ओही बात कें राजनीतिक रंग मे रंगि क' प्रस्तुत केलनि आ अपन एकटा बात जोरला जे नीक आ स्वागत योग्य कहलाह, जेना भारतक सब राज मे अपन-अपन भाखा मे पढाइ होइत छैक तहिना मिथिला मे मैथिली मे सेहो हेबाक चाही, सबस’ नीक बात ई जे बिधायकजी एही बात कें अपन अधिकार जकां मंगलनि आ कहलाह जे यदि नहि भेटत त' छीनि लेब हम सब अपन अधिकार, तुरत मोन पडलाह बाबा नागार्जुन आ एकटा पंक्ति —
“अछि सलाई में आगि जरत की बिना रगरने,
पायब निज अधिकार कहू की बिना झगरने”..
...तत्पश्चात मंत्रीद्वय (अश्वनी कुमार चौबे आ श्रीमति सुखदा पाण्डेय) उपरोक्त सब बातक लेल सरकार स’ गप्प करता से आश्वासन सेहो देलाह जे बस एकटा नाटक केर रटल-रटायल संबाद जकां लागल मुदा आर उपाए कोन.... ओकर बाद किछु सांस्कृतिक कार्यक्रम चलल किछु काल जकरा स्नेहा वर्मा, ममता झा, मनीष टीपू इत्यादि प्रस्तुत केलाह. तकर बाद शुरू भेल नाटक जकर उद्घोषक छलाह “कमल मोहन चुन्नू”. नाटक छल- अदभुत संजोग, जकर लेखक कुमार गगन निर्देशक उमाकांत झा छ्लाह.
नाटक देखबा जोग छल कियैक त’ एहि मे बिलकुल नब गप छल, महानगर मे आबि क’ मिथिलाक’ युबक लोकनि प्रेम-विवाह क' लैत छथि आ ताहि सं हुनका की की सब मानसिक क्लेश भोगय पडैत छनि आ संगहि एकटा बिमारीक बहन्ने दुनू व्यक्ति कें मानसिक टेना-मेनी आ फेर सच गप बुझि क’ सलाह भ’ गेनाइ यद्यपि पुरान विषय अछि मुदा नाटककार एकरा नब रूपे बहुत नीक जकां लिखलाह आ निर्देशक नीक रूपें कसलाह एकरा, नाटक मे सबस’ नीक गप छल आजुक बूढ़ सासुक बिलकुल नब मानसिकता स' परिपूर्ण बिचार आ संगहि घर मे हुनक बिलकुल पुरान बिचारधाराक पालन केर बीच मे ठाढ़ ओ असगर, एही पात्र मे छली मैथिलीक संभवतः सबस’ पहिल महिला रंगकर्मी प्रेम लता मिश्र 'प्रेम' ओ खूब नीक जकां अपन पाट केलनि, एहि मे एकटा आर महिला पात्र छलीह “सुश्री ज्योति प्रभा” जिनक अभिनय सेहो सराहनीय छल मुदा मंच स’ अहि बात के कियो गोटे चर्चा नहि कएला, पता नहि कियैक शायद एकर कारण पूर्वाग्रह छल हेतैक, येन-केन प्रकारे नाटक खूब नीक जकां संपन्न भेल आ फेर पात्र परिचय आ तकरा बाद शायद पूर्वहि स’ नियोजित पुरस्कारक घोषणा. जाहि मे २टा पुरस्कार देल गेल नाम त' नहि मोन अछि पुरस्कारक मुदा एकटा भेटल “कुमार गगन” कें समस्त नाटक मे सबस’ नीक भूमिका लेल आ दोसर श्रीमति प्रेम लता मिश्र 'प्रेम' कें कथित तौर पर समस्त नाटक मे महिला मे सबस’ नीक अभिनय लेल छलैक, हम एही ठाम एकटा बात कह' चाहब जे एहि दुनू पुरस्कारक खगता नहि त' एहि दुनू बरिष्ट रंगकर्मी कें छनि आ ने ई उचित लगैत छैक कियैक त’ “नवतुरिया आगा आबैक” एही नारा केर बोली देबयवला सब कियैक बिन खगते एही दुनू पुरान लोक कें ई देलाह यद्यपि हम ई नहि कहि रहल छी जे ई दुनू गोटे एही केर हकदार नहि छलाह मुदा एकटा बात ई जे अगर कोनो मंच पर पुरान आ अनुभवी कलाकार रहत त’ बेसी काल होइत छैक जे ओ नब कलाकार कें झांपि देइत छैक मुदा तकर मने ई नहि जे नवतुरिया नीक अभिनय नहि करैत अछि. एहि ठाम त' कोनो ने कोनो बहन्ने नवतुरिया कें पुरस्कृत कयल जेबाक छलैक ताकि आगाँ ओ आर बेसी उर्जस्वित भ’ क’ काज करैत, खैर एकटा बात आओर कहब जे आइ नाटक डिजिटल थियेटर दिस डेग बढ़ा रहल अछि आ एहि दौर कें बहुत नीक जकां एहि नाटक मे बौआ “स्वर्णिम” देखौलनि, एहि बौआ कें जतेक प्रशंसा करी से कम अछि कियैक त’ ई ततेक नीके जकां अपन काज देखेलाह जे मोन गदगद भ’ गेल. हम त’ कहब जे हिनकर काज केर बिना नाटक बिलकुल अपूर्ण सन लगैत, हुनकर एही काज स’ प्रसन्न आ गदगद भ’ क’ आदरणीय “बटुक भाइ” हुनका एकटा नटराजक मूर्ति आ अपन सुमधुर बोली मे अशेष आशीर्वाद पुरस्कार स्वरूप अपना दिस स’ देलखिन, समिति एहि कें जरूरी नहि बुझलक शायद, एहि ठाम कहि दी जे बौआ स्वर्णिम कुमार गगनक सुपुत्र छथि आ हिनकर बहिन ईशा बैदेहीक मंच पर उपस्थिती आ पार्श्व सहयोग स्वागत योग्य अछि... आ तकर बार समितिक एकटा अधिकारी समारोह कें बिधिवत संपन्न होयबाक घोषणा केलाह...
बात त’ आर बहुत रास फुरा रहल अछि, जेना मैथिलीक पोथीक’ दोकान पर भीड़ त' बहुत देखलहुं मुदा सब गोटे खाली समय बिताबय लेल पन्ना गिनैत ठाढ़ छलाह, दोकानदार स’ पुछलहुं त’ कहलाह जे काल्हिखन भोर मे जे पोथी सब अनलहुं अछि ताहिमे लगभग ५० प्रकारक पोथी छल मुदा एखन धरि सब ओहिना सजल अछि गोटेक-आध बिकायल अछि ,हम सोचलहुं जे कियैक नहि, मैथिल कें त’ सजबय केर आदति होइत छनि ताहि हेतु ओ सब अहाँ स’ नहि किनलाह जे कहीं अहाँक सजाबट ने ख़राब भ' जाय...
Tags: आलेख


text:
देश हमर अछि गुण केर खान
विश्व भरिमे अछि विद्वान
मधुर मधुर ॠतुराजक गान
भौंरा गुनगुन सुनियोजित तान
जय माँ भारती जय विज्ञान
फागुनमे रंग कादोक खेल
छुटबए शीत वसंतक मैल
भोजनमे हो नीम प्रयोग
सालो भरि लेल काया निरोग
जय मां भारती जय विज्ञान
अध्यात्म संगमे योगक ज्ञान
विश्वकें देलहुँ स्वास्थ्यक दान
सूर्यनमस्कार कर जोड़ि प्रणाम
करोनो धरिकें छोड़ाओल घाम
जय मां भारती जय विज्ञान
बैशाखमे करी शीतल स्नान
स्वास्थ्यक सदिखन रखने ध्यान
शीत भोजन संग गंगास्नान
जलाशय केर सफाइक ज्ञान
जय मां भारती जय विज्ञान
बरखाॠतुमे साग ने खाइ
उदरकें क्रिमिमुक्त बनाइ
पएरे चलि कए मंदिर जाइ
निरोगी काया मुखमे पान
जय मां भारती जय विज्ञान
- - - - -
चंदना दत्त मैथिली साहित्यिक, शिक्षिका ओ चित्रकार छथि. कतेको पत्र-पत्रिका मे हिनक कथा, कविता, शोधपत्र, आलेख आदि प्रकाशित छनि. अनेक साझा संग्रह मे हिनक रचना कें स्थान देल गेल छनि. हिनक एकटा मैथिली कथा संग्रह 'गंगास्नान' प्रकाशित छनि. हिनका डॉ. महेश्वरी सिंह महेश ग्रंथ पुरस्कार सहित अनेक प्रतिष्ठित सम्मान सं विभूषित कएल गेल छनि. चंदना दत्त कें शिक्षण क्षेत्र मे महत्वपूर्ण योगदान लेल राष्ट्रपति शिक्षक पुरस्कार सं सेहो सम्मानित कएल गेल छनि जे गौरवक बात अछि.
Tags: साहित्य


text:
१३ फरवरी २०२१ – मैथिली जिन्दाबाद!!
विराटनगर आ पुबरिया पारक मिथिलाक्षेत्र (नेपाल आ भारत दुनू दिश) लेल खुशखबरी
नागरिक एफएम पर प्रत्येक शनि दिन सन्ध्याकाल ५ बजे सँ ६ बजे मैथिली कार्यक्रम ‘फुलडाली’ शुरू भेल अछि। आइ फागुन १ गते आ शनि दिन सँ ई सुन्दर मैथिली कार्यक्रम श्री प्रेम झा एवं श्रीमती कविता झा द्वारा नागरिक एफएम पर आरम्भ भेल अछि।
मैथिली भाषा एकटा माला थिकैक। एहि माला मे मैथिलीक अनेकों बोली आ शैलीरूपी फूल गुथल छैक। ‘फुलडाली’ कार्यक्रम मार्फत सब बोली-शैली केँ जोड़बाक लक्ष्य लेल गेल अछि। एकर परिकल्पक श्री प्रेम झा मैथिली जिन्दाबाद केँ बतेलनि।
नागरिक एफएम केर संचालक अरविन्द मेहता बहुतो बेर आह्वान करैत आबि रहल छलाह जे मैथिली मे कार्यक्रम करबाक लेल जन-जन मे लोकप्रिय रेडियो आ एफएम केर मंच उपलब्ध अछि, एकर सदुपयोग करबाक लेल समर्पित लोकक जरूरत अछि। आर एहि कार्य लेल श्री प्रेम झा एवं श्रीमती कविता झा पिछला एक मासक आवश्यक तैयारी संग आइ सँ ई कार्यक्रम आरम्भ कय देलनि। निश्चित एहि सँ मैथिली भाषा प्रति पसारल गेल कतेको तरहक कमजोर भावना आ कुविचार सभक कारी बादल छँटत से उम्मीद अछि।
हरिः हरः!!


text:
विचार
– प्रवीण नारायण चौधरी
मिथिला रत्न किनका मानल जाय
सामान्यतया अपन मिथिला सभ्यता लेल मूल्यवान् योगदान देनिहार व्यक्तित्व केँ ‘मिथिला रत्न’ कहल जा सकैत अछि। मुदा विगत कतेको समय सँ ‘मिथिला रत्न’ उपाधि सँ सम्मान प्रदान करबाक कार्य पर कइएक प्रकारक सवाल ठाढ़ कयल जेबाक कारणे हमहुँ दुविधा मे पड़ि गेल छी जे वास्तव मे मिथिला रत्न केर उपाधि कोन-कोन मापदंड पर आधारित रहैत अछि आर एहि लेल कोन तरहक जाँच प्रक्रिया पूरा करबाक बाद किनको सम्मान-उपाधि प्रदान कयल जाइछ।
विदिते अछि जे अन्तर्राष्ट्रीय मैथिली सम्मेलन २०१९ जेकर आयोजन एहि वर्ष २२ आ २३ दिसम्बर २०१९ केँ तदनुसार पुस ६ आ ७ गते मिथिलाक ऐतिहासिक भूमि ‘मोरंग’ केर मुख्यालय ‘विराटनगर’ जे आब नेपालक प्रदेश १ केर राजधानी सेहो थिक एतय होमय जा रहल अछि। एहि आयोजन मे पुनः किछु महत्वपूर्ण व्यक्ति केँ हुनकर अमूल्य योगदानक वास्ते ई सम्मान देल जायत।
डा. बैद्यनाथ चौधरी ‘बैजू’ एवं डा. रामभरोस कापड़ि ‘भ्रमर’ केर नेतृत्व मे ई आयोजन २००३ ई. सँ लगातार नेपाल आ भारत केर भिन्न-भिन्न स्थान मे आयोजित होइत आबि रहल अछि। हाल एकर अध्यक्ष डा. महेन्द्र नारायण राम जे मिथिलाक लोकसाहित्यक एक प्रख्यात लेखक आ शोधकार मानल जाइत छथि, हुनकर नेतृत्व मे एहि वर्ष ई आयोजन विराटनगर मे कयल जेबाक निर्णय लेल गेल अछि। एहि वर्ष सेहो मिथिला रत्न देबाक परम्परा केँ निर्बाध रूप सँ आगू बढायल जायत।
एकर संयोजक रूप मे हम प्रवीण नारायण चौधरी एहि लेल अध्यक्ष एवं नेतृत्व प्रदान कयनिहार अभिभावक लोकनि सँ ई मार्गदर्शन लय चुकल छी जे ‘मिथिला रत्न’ सम्मान देबाक लेल किछु लोकतांत्रिक प्रक्रिया अपनायल जाय, यथा – सामाजिक संजाल पर पहिनहि सँ विभिन्न संभावित नाम पर आम चर्चा करैत सम्मान योग्य व्यक्ति लोकनिक व्यक्तित्व ओ कृतित्व पर प्रकाश देल जाय। विवाद सँ ई सम्मान कतहु न कतहु महत्वहीन भऽ रहल अछि, तेँ सम्मानहु केर सम्मानक रक्षा लेल सम्मानित बाट पर चलबाक आदर्श स्थापित कयल जाय। एहि क्रम मे आइ ई मंथन कय रहल छी जे ‘मिथिला रत्न किनका मानल जाय’।
रत्न सन्दर्भित सामान्य ज्ञान (साभार विकिपीडिया)
ओहुना ‘रत्न’ केर मतलब एकटा मूल्यवान निधि होइत छैक। मानव रत्न प्रति आकर्षित रहल अछि, भूत, वर्तमान आ भविष्य तीनू मे। रत्नक परिभाषा मे कहल गेल अछि जे “रत्न सुवासित, चित्ताकर्षक, चिरस्थायी व दुर्लभ होइछ तथा अपन अद्भुत प्रभाव केर कारण सेहो मनुष्य केँ अपन मोहपाश मे बान्हने रहैछ। रत्न आभूषण केर रूप मे शरीरक शोभा त बढ़बिते टा अछि, संगहि अपन दैवीय शक्ति केर प्रभावक कारण रोगादिक निवारण सेहो करैत अछि।
रत्न मे चिरस्थायित्वक एहेन गुण छैक जे ई ऋतु केर परिवर्तनक कारण तथा समय-समय पर प्रकृति केर भीषण उथल-पुथल सँ तहस-नहस भेलो पर स्वयं प्रभावित नहि होइछ। पौराणिक संदर्भ मे रत्नक सम्बन्ध मे ऋग्वेद केर प्रथम श्लोकक ‘रत्न धात्तमम्’ शब्द केँ मानल जाइछ जेकर अर्थ आधिभौतिक केर अनुसार अग्नि रत्न या पदार्थ केर धारक अथवा उत्पादक सँ छैक। माने जे ई सुस्पष्ट अछि कि रत्न केर उत्पत्ति मे अग्नि सहायक छैक तथा आधुनिक वैज्ञानिक सेहो एहि बात केँ स्वीकार करैत अछि जे बेसी रास रत्न कोनो न कोनो रूप मे ताप प्रक्रिया अर्थात अग्नि केर प्रभावक कारण टा बनल अछि।
आगू ईहो कहल गेल अछि जे जखन विभिन्न तत्व रासायनिक प्रक्रिया द्वारा आपस मे मिलैत अछि तखन रत्न बनैछ। जेना स्फटिक, मणिभ, क्रिस्टल आदि। एहि रासायनिक प्रक्रिया केर बाद तत्व आपस मे एकजुट भऽ कय विशिष्ट प्रकारक चमकदार आभायुक्त बनि जाइत अछि आर कतेको तरहक अद्भुत गुणक प्रभाव सेहो समायोजित भऽ जाइत अछि। यैह निर्मित तत्व केँ रत्न कहल गेल अछि, जे कि अपन रंग, रूप ओ गुण केर कारण मनुष्य केँ अपना दिश आकर्षित करैत अछि। यथा – रमन्ते अस्मिन् अतीव अतः रत्नम् इति प्रोक्तं शब्द शास्त्र विशारदैः॥ (आयुर्वेद प्रकाश ५-२)
लौटैत छी विषय पर – मिथिला रत्न के
उपरोक्त सन्दर्भित सामग्रीक गूढ अध्ययन-मनन सँ कि स्पष्ट अछि जे अग्नि (ताप केर कारण) रत्न निर्माणक कारक थिक आर बहुत रास तत्वक आपसी संयोग सँ मात्र रत्न बनैत अछि। एतय मानवीय रत्नक सवाल अछि। मानव केँ सेहो बहुत कष्ट, परिश्रम, तप, बल, गुण, धर्म आदिक सहारे रत्नरूप मे समाज प्राप्त करैत रहल अछि। हम सब एहेन कइएक उदाहरण देखि सकैत छी समाज मे। अत्यन्त गरीबी सँ कियो उच्च अध्ययन कय अपन परिवार आ समाजक प्रतिष्ठा केँ ऊँच स्थान पर पहुँचबैत छथि। एहने लोक केँ चिरकाल धरि समाज मे नाम लैत रहैत अछि सब। इतिहास मे सेहो यैह अमर व्यक्तित्व सब वर्णित होइत छथि। सुकर्मे नाम कि कुकर्मे नाम – कुख्यात लोक केँ रत्न नहि मानल जाइछ। विख्यात लोक रत्न होइत छथि।
मिथिला लेल रत्न स्पष्टतः वैह भेलाह जे मिथिला लेल अपन जीवन आ तप केँ समर्पित कयलनि अछि। आर एहेन रत्न केर खोज करय लेल प्रक्रिया सेहो सहज नहि छैक। कारण मिथिला बड पैघ अछि। हमर-अहाँक दृष्टि सब तैर नहि पहुँचि सकत। आ ने हमरा-अहाँक हाथ मे राज्य अछि जे राज्यक कोषक सहारे ढोलहा पीटबा देबैक, रत्न सभक खोज कय लेब आ तखन साले-साल रत्न ई छथि, एहि बेर हिनका सम्मान देल जाय से निष्कर्ष पर पहुँचि जायब। तखन समाधान की? तात्कालिक समाधान यैह अछि जे आयोजनकर्ता अपन दृष्टि केँ जतेक व्यापकता प्रदान करता, ओ ततेक सहजता सँ रत्न सभ केँ ताकि सकता। हमहुँ सब ई चर्चा सामाजिक संजाल मे ताहि लेल आनल जे एहि दिशा मे अहाँ सब कियो सहकार्य करैत ‘मिथिला रत्न’ केँ ताकय मे मदति करी।


text:
पहिल बेर एक दोसरक धुर विरोधी देश एक साथ युद्ध अभ्यास करत
रूस मे सितंबर मे बहुराष्ट्रीय सैन्य अभ्यास मे चीन सेहो करत शिरकत
भारत-पाक एससीओ मे पूर्ण सदस्यताक संग पछिला साल भेलथि शामिल
मणिभूषण राजू
नई दिल्ली । पहिल बेर एक दोसरक धुर विरोधी देश भारत आओर पाकिस्तान एक संग युद्ध अभ्यास करत । दरअसल, रूस मे सितंबर मे होएबला बहुराष्ट्रीय आतंकवाद रोधी कवायद मे एहि दूनू देशक अलावा चीन सेहो आन कैक देशक संगे युद्धाभ्यास मे भाग लेत ।
अधिकारी सब रविदिन बतेलथि जे आजादीक बाद सँ ई पहिल मौका अछि जखन भारत आओर पाकिस्तान एक संग एक्के युद्धाभ्यास मे शामिल होमय जा रहल अछि । हालांकि दूनू देश संयुक्त राष्ट्रक शांति अभियान मे एक साथ काज कए चुकल छथि ।
अधिकारी सबहक कहलथि जे नाटो क मुकाबला मे चीन क अगुवाई बला शंघाई सहयोग संगठन (एससीओ) एकटा सुरक्षा संगठन समूह तैयार कैल.गेल अछि । ई सैन्य अभ्यास रूसक दुर्गम यूराल पहाड़ी पर होएत । एहि सैन्य अभ्यास मे एससीओ क सभटा सदस्य देश शामिल रहता । एहि सैन्य अभ्यासक मकसद शांति अभियान अछि । ई बात पिछला हफ्ता बीजिंग मे एससीओ क रक्षा मंत्री क बैसार में रक्षा मंत्री निर्मला सीतारमण अपने स्पष्ट केने छलीह।
गौरतलब अछि जे एससीओ क स्थापना शंघाई में एकटा सम्मेलन क दौरान 2001 मे रूस, चीन, किर्गिज रिपब्लिक, कजाखिस्तान, ताजिकिस्तान आओर उज्बेकिस्तान मिलकय केने छलथि। एहि समूह में वर्ष 2005 में भारत आओर पाकिस्तान कए बतौर पर्यवेक्षक शामिल कैल गेल छल । भारत आओर पाकिस्तान कए एहि समूह मे पूर्ण सदस्यता क साथ पिछले साल शामिल कैल गेल अछि।
भारतक सदस्यता लेल पैरवी रूस केने छल जखनकि समूह मे पाकिस्तान कए समर्थन चीन देने छल । एससीओ क विस्तार संगे आब एहि संगठन मे दुनिया क 40 फीसद आबादी आओर वैश्विक जीडीपी करीब 20 फीसदी होएत अछि। भारतक माननाई अछि जे एहि समूह मे रहिकए ओ क्षेत्र मे आतंकवाद क समस्या कए जोरशोर सँ उठा सकैत अछि।
भारत हालांकि चीनक संग पहिने सेहो कैकटा सैन्य अभ्यास कय चुकल अछि । दूनू देश सितंबर मे अपने द्विपक्षीय सैन्य अभ्यास कए फेर से बहाल करय चाहय छथि । पछिला साल डोकलाम तनावक चलते ई अभ्यास स्थगित कए देल गेल छल ।


text:
मधेपुरा । कोशी प्रमंडलक खस्ताहाल सडक पर आब संग्राम शुरू भ गेल अछि। सडक लेल लोकसब सडक पर उतरि गेलाह अछि। सडक एकटा एहन मुद्दा बनि गेल अछि जे एकर मांग जनांदोलनक रूप ल लेलक अछि। एनएच 106 और एनएच 107 क जर्जर स्थिति स त्रस्त आमजन मधेपुरा मे विशाल जन आंदोलन क शंखनाद क देलथि अछि। 16 अगस्त कए विशाल आक्रोश मार्च निकलल। हजार स बेसी लोक एक ठाम जमा भ सरकार स सड़क बनेबाक अपील केलथि।
आक्रोश मार्च बीपी मंडल स्टेडियम स शुरू भ कए बस स्टैंड, कॉलेज चौक, मस्जिद चौक, सुभाष चौक, कर्पूरी चौक, पूर्वी बायपास होइत वापस बीपी मंडल स्टेडियम पहुंचल। एहि आक्रोश मार्च मे बूढ स बच्चा आ महिला स पुरुष धरि शामिल छल। मात्र दू दिन पहिने सोशल मीडिया पर शुरू भेल इ अभियान एतबा पैघ आंदोलन क स्वरूप लेत तकर उम्मीद प्रशासन कए सेहो नहि छल। लोकक संख्या देख प्रशासन सेहो सचेत भेल अछि।
प्रशासन सेहो मानैत अछि जे धीरे-धीरे एहि आंदोलन मे काफी लोक आ संगठन जुडि रहल अछि। एहि जन आंदोलन कए डॉक्टर क संस्था, इंडियन मेडिकल एसोसिएशन, जिला अधिवक्ता संघ, व्यापार संघ, प्राइवेट स्कूल एसोसिएशन, जिला स्वर्णकार संघ, विभिन्न सांस्कृतिक संगठन आ जिला ई-रिक्शा संघ अपन समर्थन द चुकल अछि।
शनिदिन जन आंदोलन क अगिला चरण क तहत कला भवन मे आम सभा क आयोजन होयत। आमसभा मे सहरसा व्यापार संघ, मुरलीगंज व्यापार संघ क प्रतिनिधि शामिल हेताह। ओहि आमसभा मे पूर्णिया, सिंहेश्वर, सोनवर्षा आ ग्वालपाड़ा आदि जगह स सेहो लोक शामिल हेताह। आमसभा मे आगू क रणनीति तैयार कैल जाएत। प्रशासनक नजरि एहि बैसार पर अछि।
एहि स पूर्व आक्रोश मार्च स पहिने एकटा प्रतिनिधिमंडल मुख्यमंत्री क नाम संबोधित पत्र डीएम क अनुपस्थिति मे एडीएम शिव कुमार शैव कए सौंपलक अछि। पत्र मे मुख्यमंत्री स सड़क निर्माण लेल आवश्यक पहल करबाक अनुरोध कैल गेल अछि। देखबाक चाही जे आमजन क एहि जनांदोलन पर सरकार केतबा ध्यान दैत अछि।


text:
— कृति नारायण झा।
मिथिला में आब उद्योगक सम्भावना बहुत बेसी बढि गेल अछि। बिजली आ सड़क केर ब्यवस्था पहिने सँ बहुत नीक भऽ गेलाक कारणे आब छोट मोट लघु आ कुटीर उद्योग के सम्भावना बहुत बेसी बढि गेल अछि। एखन हाल मे झाजी अँचार पूरा बजार मे तहलका मचाओने अछि। दरभंगा केर इ झाजी अंचार कल्पना झा आ उमा झा नामक ननैद आ भौजी के अथक प्रयास सँ दिल्ली, मुंबई, कोलकाता आ बंगलोर सन महानगर में लोक के खूब नीक लागि रहल छैन्ह। रंग बिरंग के अँचार, पापड़, कुम्हरौरी, दनौरी, तिसियौरी, अदौरी, मुरौरी सभ बजार में पहुंचैत देरी छुहुक्का जकाँ उडि़ जाइत छैक कारण जे मिथिलाक लोक कोनो वस्तु के बनेबा में कोनो तरहक कोताही नहिं करैत छैथि भले ओकर लागत मूल्य बढि जाए तकर ओ परवाह नहिं करैत छैथि। मिथिलाक तीन अनुपम वस्तु पान, मखान आ माछ के अतिरिक्त बहुत एहन सामान मिथिला में उपलब्ध अछि जकर उद्योग लगा कऽ मिथिलाक गरीबी आ बेरोजगारी के चुटकी में समाप्त कयल जा सकैत अछि संगहि एहिठाम सँ मजदूर केर पलायन के रोकल जा सकैत अछि। मिथिलाक पारम्परिक खान पान जेना मखानक खीर, व्यंजन, अँचार, सत्तू इत्यादि सभ मिथिला में अनुपलब्धता के कारण एकरा पुनः उपलब्ध कराओला सँ स्वावलंबन आ रोजगार केर संभावना देखाइत अछि। हमरा लोकनि जखन बर्गर – पिज्जा, इडली – डोसा, ढोकला, चाउमीन मोमोज के जखन हमरा लोकनि अपन भनसा घर मे स्थान दऽ देने छियै तऽ अपन सांस्कृतिक – पारंपरिक खाद्य पदार्थ केर पुनर्जीवित करवा मे कोन हर्ज? मिथिलाक लोक में आदि कालहि सँ उद्यमिता सँ बेसी नौकरी करवा पर अधिक रूचि रहैत छैन्ह मुदा आब धीरे-धीरे लोकक मानसिकता में परिवर्तन भेल जा रहल छैक। आब एहि ठाम केर लोक बाहरसँ डिग्री डिप्लोमा लऽ कऽ एहि ठामक उद्योग के उन्नति करवाक प्रयास में लागि गेलाह अछि जे मिथिलाक लेल शुभ संकेत अछि।
कटहर केर अँचार आ अंडेबा केर प्लास्टिक चटनी, कुम्हर केर असली मुरब्बा एहि ठामक एक्सक्लूसिव सामान छी जकरा आगू बढाओल जा सकैत अछि। उपर वर्णित मीनू में अस्सी प्रतिशत सँ बेसी मिथिलानी के हाथ सँ बनाओल जाइ बला बस्तु सभ अछि आ एहि सँ मिथिलाक महिला लोकनिक स्थिति सुदृढ हेतैन्ह आ अपन पति केर दरमाहा पर निर्भरता कम हेतैन्ह जाहि सँ समाज में अथवा परिवार में महिला पर होमय बला प्रत्यक्ष अथवा अप्रत्यक्ष अन्याय के विरुद्ध अपन आवाज बुलंद कऽ सकैत छैथि। दहेज सन केर सामाजिक कुरीति अपनहि आप समाप्त भऽ जाएत। एकर अतिरिक्त मिथिलाक जनेऊ, एहि ठामक चित्रकला, मिथिला पेंट दुनिया के अन्य जगह भेटनाइ असंभव अछि। एहि ठामक लोक व्यवसाय में पाइ लगेबा मे आनाकानी करैत छैथि जकरा भरोसा दऽ कऽ समस्याक समाधान कयल जा सकैत अछि।
एहि ठामक आम समस्त देश मे अपन स्वाद सँ सभके प्रभावित करैत अछि, एहि ठाम केर बम्बैइ आ मालदह आमक रस सँ पेय पदार्थ के समक्ष रसना आ मेंगो जूस सभ सभटा फीका भऽ सकैत अछि। एहि आमक रस सँ अम्मट बना कऽ बेसी दिन धरि आमक विशुद्ध रस केर आनन्द लेल जा सकैत अछि। मिथिलावासी जँ मोन में ठानि लेथि तऽ सभ समस्याक समाधान चुटकी बजाओला सँ भऽ जाएत ई हमर सभक विश्वास अछि।


text:
— अरुण कुमार मिश्र।
प्रत्येक समाजक अपन विशिष्ट संस्कृति होइत अछि। संस्कृति शब्दक प्रयोग एहि रूप मे काएल गेेल अछि जकरा समाज सँ पृथक करब कठिन होइत अछि। विस्तृत अर्थमे संस्कृति शब्दक प्रयोग सामाजिक समूहक सम्पूर्ण जीवन शैली, पद्धति वा समूहक सामाजिक विरासत के रूप मे काएल जाइत अछि। एहि अर्थें संस्कृति शब्द समाज के अपना मे समाहित करैैत अछि। परञ्च समाज आ संस्कृति दु टा भिन्न अवधारणा अछि जे वस्तुतः सामाजिक जीवनक दु गोट आयाम अछि तँ एहि मे विभेद करब कठिन अछि।
मनुखक एक गोट समाजिक प्राणी अछि तँ समाजक उत्थानमे आपसी सहयोग आ समानताक बड महत्व छैैक। अद्दोकाल सँ समाजक निर्माण अही सिद्धांत पर होइत रहलैक अछि।समाजमे प्रत्येक मनुखक काज ओकर योग्यता वा क्षमताक आधार पर बाँटल गेल छलैक जे कलांतर मे जाति अनुगत काज रूपें जानल गेलैक। प्राचीन काल सँ स्थापित एहि परंपरा के जीवंत राखब हमर सभक जिम्मेवारी थिक।
पुरातन भारतीय संस्कृति आ वेद ग्रंथ मे कतयो कुनु भेदभावक वर्णन नहि अछि। वेदमे कर्म आधारित वर्ण व्यवस्थाक वर्णन भेटैत अछि। कलांतरमे निज स्वार्थवश विदेशी आक्रमणकर्ता द्वारा वेेदक मूल के नष्ट क’ वा मिथय व्याख्या क’ समाजमे विकृति उत्पन्न काएल गेलैक जाहि सँ जातिवाद, भेदभाव आ छुआछूत आदिक प्रवृत्ति बढ़ै गेलैक। तकर बाद धनिक आ गरीब भेदभाव अतेक बढ़ै गेलैक जे धनिक, उच्च आ सामंती वर्ग गरीब के हीनभाव सँ देखय लगलखिन्ह। अतवे नहि अपितु हिनक सभक छूल पानि ग्रहण करब, धर्म भ्रष्ट होयब मानय लगलखिन। एहि तरह के मोनमे कुंठाक भाव रखनिहार मनुुख अपन सोच के संकीर्ण क’ लैत अछि आ ओ समाजक लेल किछु नहि क’ पबैत अछि।
ज्यों समाजक सभ वर्ग शांतिपूर्वक एकजुट भ’ चलैक त’ स्वत: समाजक जड़ि मजबूत होइत जेतैक। प्राचीन कालिह सँ ऋषि-मुनि, संंत, समाज सुधारक आ समाजसेवी संस्था सभ देश के एकता आ समरसताक ताग सँ गुंथल माला पिरोवाक काज क’ रहला अछि। जेेना महात्मा गांधी अफ्रीकामे कारी आ गोर के भेद खत्म करवाक लेल आन्दोलन केने रहैथ। डा. भीमराव अंबेडकर देेश के संवैधानिक रूप देलन्हि, जाहि सँ समाज मे समानता अनवाक मे सफलता भेेटलैैक। समरसताक अर्थ समाज के एकजुट करब आ पारस्परिक भेदभाव के समाप्त करब थिक। ई काज सामूहिक रूपें संभव छैै। लोक के जागरूक होयब आवश्यक छैक, तखने समाज मे एकता आ समरसताक भाव उत्पन्न हेतैक। एहि लेल सभक शिक्षित होवाक संग जागरूक होमय पड़तैक। कहवाक तात्पर्य ई जे शिक्षा आ जागरूकता सँ सामाजिक एकताक लक्ष्य पाओल जा सकैत अछि।
भारतीय समाज मूल्य प्रधान समाज अछि। भारतीय संस्कृति मे मूल्य मनुख के सामाजिक, राजनैतिक आ धार्मिक जीवनमे विशेष स्थान रखैत अछि। मूल्य वास्तव मे संस्कृति अछि। वर्तमान समय मे विज्ञान मनुख के भौतिक सुविधा उपलब्ध करवाक लेल अविष्कारक ढेर लगा देने अछि, मुदा
जीवनमे ओ असगरे जीब लेवाक प्रवृति सेहो उत्त्पन्न क’ देलैक अछि। एहना सन स्थिति मे मनुख समाज, देश आ अपन स्वयंक जीवन मे ओ मानव मूल्य के तिलांजली दे देेने अछि।
मनुखक जीवन के सार्थकता तखने अछि जखन सभक प्रति श्रेष्ठ भावना राखल जाय। हम सब एक लोकतान्त्रिक समाजक अंग थिकों। संविधान मे देल गेेल अधिकार के प्राप्ति सँ पहिने व्यक्ति के जीवन आ समाज के अवलोकन करब आवश्यक अछि तखने हम श्रेष्ठ मूल्यक समाज स्थापित क’ सकब। अत: एहि आलेखक मादे हमर मुख्य उद्देश्य नैतिक मूल्य, सहयोग आ समानता के मनुखक जीवन आ वर्तमान भारतीय समाज मे उपयोगिताक अध्ययन करब मात्र अछि। अस्तु….
………अरुण कुमार मिश्र